
Cum in omnibus fere aliis et Graecormn et Bomanorum 
monumentis tractandis singula eorum tempora definire viri 
docti studuerint, ut quid ad sua saecula aestimanda valeant 
atque quae cuiusque auctoris indoles fuerit et quem ad modum 
exercita atque exculta sit, queat cognosci, de comoediis atticis, 
si Aristophaneas nec non paucas alias excipimus, in eam rem 
inquirere adhuc supersederunt. Neque id mirum. Nam cum 
eis subsidiis, quibus talis quaestio in ceteris scriptoribus magnam 
partem solet adiuvari, genere dicendi, compositionis arte, metro- 
rum ratione, veterum denique de vita eorum atque operibus 
testimoniis, in comicis Graecorum poetis, quorum integrae 
fabulae nisi per Plautum Terentiumque servatae non sunt, 
destituti simns, sola quae in fabulis ipsis tractantur argumenta 
nobis auxilio esse possunt ad tempora earum definienda. At- 
que in ipsa hac re eo iniquiore fortuna utimur, quod talia, 
qualibus atticus poeta spectatores valde delectaverat, cum Ro- 
manorum fortasse nemo intellegere posset, saepenumero a poetis 
palliatae comoediae aut omissa aut mutata latinoque colore 
inducta sunt. Accedit alia difficultas. Terentii testimonio 
(Andr. prol. 18) constat Plautum non semper graeca exem- 
plaria simpliciter transtulisse , sed interdum, ut Terentii in- 
vidorum voce utar, contaminasse. Etsi autem ab eorum par- 
tibus stamus, qui quam paucissmas fabulas ab illo ita com- 
positas esse arbitrantur, qua de re hic non locus est disputandi, 
taraen tota haec quaestio tam non ad certum finem perducta 
est, ut contra de admodum multis adhuc philologorum sententiae 
varientur. Quamquam igitur fortasse nimis temerarii indica- 
bimur, quod alienas fabulas ne pro una tractemus periculum 
facimus, tamen nobis proposuiraus, quibus temporibus Plauti 
exempla attica docta sint, quantum fieri possit, expiscarL 

Hoc tandem aliquando institui ad alias quoque quaestiones 
solvendas non potest non magni interesse. Sex fabularum qui 
graeci anctores fuerint, ex prologis vel didascaliis scimus, 
praeterea quattuor virorum • doctorum sagacitate ad certos 
poetas relatae sunt, reliquae ad quos redeant, quamquam non 
defuerunt qui acri studio indagare experirentur , tamen cum 
saepius nimis lubricas vias inirent, nemini fere contigit, ut 
sententiam suam argumentis satis gravibus fulciret. Melius 
igitur de hac re iudicare poterimus, ubi quo quaeque tempore 
Athenis acta sit exploratum erit Adde, quod eo si funda- 
mento nitimur, facilius interdum erit cognitu, mediae quoque 
comoediae fabulas Plautus verterit, quae cum aliorum tum 
Meinekii (hist. crit. p. 303) sententia fuit, an solius novae*). 

Atque in universum si duo illa graecae comoediae genera 
consideramus, novam potius quam mediam a Plauto translatam 
esse vel tota earum ingenia arguere videntur. Haec enim ut 
non secus atque illa magnam partem variarum personarum 
mores describendos sibi sumpsit, ita cum Aristophanea id 
commune habebat, ut non argumentis bene explicandis studeret, 
verum maximo opere elaboraret in certis suae aetatis hominibus, 
philosophis, poetis, rei publicae gubernatoribus, externis regibus 
populisque vel nominatim vel xa»>' u-ovoiav irridendis. Qua 
ab re ne in mythicis quidem argumentis, quae prae aliis 
videtur adamasse, prorsus abstinuit. Namque si harum fabu- 
larum fragmenta inspicimus, persaepe videmus deos aut heroas 
„de rebus Atheniensium deque eis, quos ridere volebant, tam- 
quam probe sibi notis inter sese disserentes" (cf. Cobetus, obs. 
crit. in Plat. com. p. 124) nec improbabiliter statuere nobis 
videmur poetas tragicos, qui eadem argumenta serio tracta- 

*) Mediam comoediam conimoditatis causa eam dicam, quae ante 
Alexandri Magni in Persiam expcditionem tioruit. Quamquam enim 
constat eam a nova primitus non tempore, sed rc et notionc discretam 
esse (cf. Kaibelius in Ilermae vol. XXIV p. 57 sqq., Wilamowitzius 
Eurip. Herakl. I p. 134), tamcn fieri vix potuit, quin Alexis mediae 
comoediae poeta in posterioribus fabulis Menandrearum ingenio eodem 
modo se accommodarct , quo Aristopbanes in retractanda Pluto mutati 
tunc saeculi rationcm babuerat. 



verant, eis locis a comicis exagitatos esse, quibus hi secus 
atque illi narraverint*). Contra nova comoedia ut his quoque 
studiis nonnunquam incubuit, ita summam operae in eo collo- 
cavit, ut argumenta tantum non omnia e cotidiana Graecorum 
vita atque consuetudine desumpta bene excogitarentur festive- 
que expedirentur. Tales vero fabulas solas ad barbare redden- 
dum idoneas fuisse nemo ignorat. Propter ipsam igitur atticae 
comoediae naturam facile aliquis suspicetur Plauti Terentiique 
exempla demum post Alexandri Magui tempora confecta esse. 
Scimus hoc de eis fabulis, quae de Menandro Philemone Di- 
philo Apollodoro desumptae sunt, unus Demophilus quo tem- 
pore fuerit ignotum est. Eodem ducit alia ratiocinatio. Plau- 
tum, quippe cuius non noverimus comoediam ante ultimos 
saeculi tortii annos scriptam, licet totius huius saeculi fabulae 
ei praesto fuerint, nihilo minus admodum probabile est eos 
tantum poetas atticos expressisse, qui tunc temporis inter prae- 
stantissimos et nobilissimos habebantur, dico Menandrum Phile- 
monem Diphilum Apollodorum Carystium Philippidem Posi- 
dippum, quorum fabulae cum in aliis graecis civitatibus agi 
solebant tum Athenis, ex quo praeter quattuor aequalium 
poetarum una TiaXoua doceri coepta est, rursus agebantur**). 
Confirmatur id a Gellio, qui II, 23 tradit Menandrum Apollo- 
dorum Philemonem Alexidem alios a palliatae comoediae 
poetis expressos esse. Cur autem Demophili aliunde ignoti 
'Ovayov transtulerit, ipse videtur significasse prol. v. 13: Inest 
lepos ludusquc in hac comocdia, llidicula res est. Quae cum 
ita sint, non temere faciemns, si eas fabulas, quarum neque 
auctores neque aetates scimus, nisi gravissima dissuadent, 
Athenis non ante expugnationem regni Persarum , non post 
bellum Chremonideum doctas esse contendemus. 



*) Cf. Platonius p. XIV 65 Diibn. : ifj oe [iiarj xu>fxtp^a iizl 

Se to G%u>7rreiv taxopfac jty&efaac r.oir^aii rjAOev et niox : [i.uOouc yap xifteVre? 
iw Tatc xiofxtJjofais xotc 7raX«toT^potc eipTjjji^vou; oieoupouv uk xaxwc |>7)fle\Tac. 
Praeissc quodammodo Euripidem notum cst. 

**) Diserte id traditum cst de Philemone Menandro Philippide 
Posidippo; cf. Koehlerus, Mitteil. d. arch. Inst. in Athen, III p. 130 et 
C. I. A. II 975. 

Quae hucusque disputavimus, nescio quo modo toto colore, 
quo Plauti Terentiique fabulae inductae sunt, comprobantur. 
Videmus cives Athenienses omni maiorum virtute destitutos 
nec in re publica administranda versantes nec rebus exteris, 
quae etiam Pbilippi temporibus omnibus summae curae fu- 
erant, studentes; Athenae non eae sunt, quae solae fere 
regem Macedonum diu prohibuerant, ne Graecia potiretur, nec 
eae, quae olim principatum inter graecas civitates obtinuerant 
cuiusque classes aliis nationibus auctoritatem suam interponere 
solitae erant, sed laudantur tantummodo ut sedes Musarum et 
nutrices Graeciae. Virtus habetur non rem publicam potentem 
reddere, verum agrum colere atque suam rem augere, itaque 
senes inducuntur agrestes parci morosi, adulescentes vero fere 
non virilibus ingeniis insignes, verum luxuriae amoribusque 
dediti atque ab armis abhorrentes, nisi ad summam inopiam 
redacti sunt. Altera ex parte ea tempora illustrantur, quibus 
clarissimae aeternamque gloriam praebentes res gestae erant 
et gerebantur, sua quisque virtute confidere discebat, laus 
bellica summi aestimabatur. Sic quod Pseudolus v. 590 dicit: 
Eo sum genere gnatus : magna me facinora decet cfjicere, Quae 
post mihi clara et diu clueaut vel Tranio in Most. v. 775-. 
Alexandrum Magnum atque Agathoclem aiunt maxumas Duo 
res gessisse, quid milti fiet tcrtio , Qui solus facio facinora 
immortalia? eius modi voces aptissimas illas quidem, si a 
servolis pronuntiantur, ad delectandum neque romanus unquam 
poeta fingere poterat, nam prorsus abhorrent a Romanorum 
ingenio, nec facile graecus, etiamsi Alexandri Agathoclisque 
nomina neglegimus, ante horum tempora. 

Idem statuendum est de militibus gloriosis. Qtii ut ne 
a media quidem comoedia alieni ita celeberrimi fuerunt Me- 
nandri aetate et ab hoc ipso omnium maxime comoediis ad- 
hibiti sunt. Nec miramur his potissimum temporibus eos 
exstitisse, consentaneum enim est Alexandri Magni rerum 
memoria vel paucis post annis fabulose auctarum milites eius 
eo perductos esse, ut aut quae re vera praeclare gesserant 
semper iactarent, saepe in maius extollerent, aut quae ab 
aliis vel a nemine unquam facta erant sibi vindicarent. Itaque 

vel propterea comoediae palliatae milites facile referas ad haec 
tempora. Accedit aliud idque gravissimum. Militis Gloriosi 
Plautinae exemplum atticiim 'AXaM>v inscriptum • erat. Hoc 
tum demum fieri potuisse, cum vana ostentatio solorum mili- 
tum propria haberetur, quis est qui infitietur? Atqui ea vir- 
tute in antiqua comoedia praecipue sophistae demagogi vates 
poetae, in media coqui, milites in neutra earum nisi raro, 
contra in nova sola imprimis' insignes depingebantur. Quare 
ceteros quoque Plauti milites, utpote qui plane eiusdem sint 
generis atque Pyrgopolynices, novae coraoediae ascribere non 
dubitabimus. Atque profecto videmus omnia quae ab eis 
iactantur Philippi Macedonum regis tempora excedere. De 
singulis infra res erit, hic unum monere liceat. In Poenulo 
(v. 470 sqq.) Antamoenides sexaginta milia hominum volati- 
corum gloriatur se suis ipsorum pennis obtruncasse. Hoc si 
e. c. Antiphanes finxisset, iure sine dubio vocatus esset in- 
sulsus, immo tale mendacium non potuit vere ridiculum esse, 
nisi cum novae pugnandi rationes inventae erant, novas contra 
beluas, elephantos, dimicandum fuerat, nova hominum genera, 
Amazones, in historiis vulgo narratis circumferri coepta erant. 
Sed haec hactenus. Cum militis persona nonnunquam 
coniuncta est parasiti, atque hanc unam parasitorum speciem 
solius novae comoediae propriam esse ausim affirmare. Testis 
est Menander ipse, cuius ex Colace militis et parasiti personas 
Terentius in Eunuchum suam recepit. Ibi enim Gnatho post- 
quam condicionem suam luculentem praedicavit, dicit (v. 248) : 

ego adeo hanc primus inveni viam, 
quae verba non aliter explicari possunt nisi ut Menandrum 
primum prima in Colace p&rasitum adsentantem suumque 
patronum contemnentem glorioso cum milite coniunxisse sta- 
tuatur. Unde concludamus oportet Eunuchum Menandri — nam 
in ea quoque utramque personam fuisse inter omnes constat — , 
Disexapatontem, Alazonem post Colacem conscriptas esse. Aliud 
quoque parasitorum genus Ribbeckius (Kolax, Abh. d. sachs. 
Ges. 1884, p. 19) soli novae comoediae ascripsit, cum iratum 
atque ulciscendi cupidum parasitum a Diphilo inventum esse 
censuit Ni fallor, nimis audacter. Nam cum haec persona 

ut in Menaechmis Plautina ad oeconomiam fabulae aliquid 
conferre, non ipsa per se idonea videri potuerit, cuius mores 
describerentur, omnia autem fere mediae et novae comoediae 
fragmenta, in quibus de parasitis res est, ad Athcnaei notam 
disputationem (VI 236 e sqq.) redeant, facile ea neglegi potuit *). 
His praemissis ad Plauti fabulas ipsas accedamus. Sed 
antequam de singulis disputemus, pauca nobis liceat praefari 
de ratione, quam in eis tractandis secuti sumus. Omnia grae- 
carum comoediarum argumenta exceptis eis, qtiae ex historia 
fabulari petita sunt, ad suae quodqne aetatis res accommodata 
videntur. Scimus id de Aristophaneis, in quibus non fere 
explicantur nisi ea, quae novissime facta erant et spectatorum 
animos etiam tum sollicitabant; suspicio igitur minime teme- 
raria est ut in ipsius comoediae atticae natura sita idem de 
Antiphaneis et Menandreis esse statuendum. Atque id pro 
fundamento quaestionum nostrarum posuinius **). Quodsi in 
Persa Plautina, ut exemplum promam, Persae, qui contra 
Arabes dicuntur belligerare, regni Persarum incolae intelle- 
guntur, non potuit haec fabula non doceri ante Alexandri 
Magni expeditionem. Sed etiam longius procedi posse mihi 
videbatur. Quantum quidem perspexi, poetae Graecorum co- 
mici argumenta fabularum suarum exigebant ad earum terrarum 
res, in quibus quodque agi fingebatur. Non igitur probabile 



*) Asinariae quoque parasitum Ribbeckius (Kolax 1. 1. Rom. Dicht. 
I p. 84) inter malevolos atque iratos numeravit. Potius patronum eius 
calumniatorem esse et ipsa fabula docet et nomen eius AiapoXoc Pro 
quo cum parasitus Artemonae factum mariti narrat, non id agit, ut 
Demaenetum ulciscatur — cuius rei causa nulla cst — , sed ut Diabolo 
potestatem faciat Pliilaenium una cum Argyrippo possidcndi, nam ni 
impetro, regem perdidi (v. 918). Eodem iure Phormionem Apollodoreae 
comoediae ulciscendi avidum arbitreris. 

**) Valde gavisus sum, cum hoc opusculo iam absoluto vidissem 
Wilamowitzium in ind. schol. Gotting. 1893/4 p. 15 de ratione plane 
mecum consentire. Cetcrum dissertatio mea ordini dudum oblata tota 
retractanda fuit, postquam Mesii dc civitatibus graecis et maccdoniis 
liber prodiit. Qua in re tantae utilitati mihi fuerunt notae Lconis et 
Wilamowitzii manuscripto meo additac, ut longe non omnia, quae eis 
debeo, eorum nominibus inscribere potuerim. 

duxi quemquam veluti in Siciliam quaestus causa proficis- 
centem inductum esse, dum tota insula bellis vexabatur, nec 
Athenas navi redeuntem, dum classes hostiles portibus urbis 
imminebant Confirmatam vidi hauc sententiam Menandri 
Adelphis priore a. 306 acta, ubi cum alios annos, de quibus 
et legatio Ambraciotarum et regis Demetrii mentio cogitare 
sinunt, propter res in Asia gestas atque oppugnationem Athe- 
narum improbassem, gravissimum atque certissimum accessit 
testimonium allusio ad Demetrii in urbem introitum a. 307 
factum. Ceteras comoedias saltem non dissuadere cognovi, 
nisi forte Menaechmos, sed ibi potius historiae Epidamni no- 
titia explenda fuit ex fabula ipsa, cf. infra. Hanc igitur ra- 
tionem secutus sum, si iusto audacius, gratum me habebit, 
qui redarguerit 

Iam eo ordine, si quidem ordinem dicas, de singulis fa- 
bulis disputabimus, ut priore loco eas tractemus, quibus miles 
aliqui gloriosus continetur, deinceps quanto cuiusque ad tempus 
definiendum plus effici posse videatur. Agmen ducat 

Pseudolus. 

Miles macedonius, Sicyona qui habitat, caculam suum 
praestituta die Athenas mittit, qui meretricem a lenone Ballione 
emptam quinque minis, quae restant. solutis abducat. Unde 
Usenerus (Symb. phil. Bonn. p. 593) conclusit militem fuisse 
Demetrii Poliorcetae, fabulam actam esse post Sicyonem cap- 
tam, i. e. ca. a. 302. Huic opinioni complura obstare Wila- 
mowitzius (Antigonos von Karystos p. 140) demonstravit ipse 
Pseudoli exemplum anno 309 vel 308 ascribens. Consideran- 
dum igitur est, num omnia, quae attulit, huic fabulae con- 
veniant. Recte procul dubio contendit v. 532 Agathoclis 
virtutem laudari non potuisse, si is paucis ante annis re male 
gesta ex Africa in Siciliam redisset, Demetrius autem, quippe 
qui in conviviis Athenis habitis Ptolemaeum nauarchum, Lysi- 
machum gazophylaca, Seleucum elephantarchum, Agathoclem 
nesiarchum vocare soleret (Athen. VI 261 b, Plut Demetr. 25), 
tum in Graecia versatus esset ab omnibus civitatibus, quas 
modo liberaverat, summis laudibus elatus; recte etiam docuit 

in annos 309 et 308 fabulam propterea bene quadrare, quia 
tunc ipsum Agathocles itinere in Africam facto Carthaginienses 
devicerat et ab Ophella Cyrenarum rege Eurydicae Atheniensis 
marito auxilium petiverat, deinde inter Carystios et Demetrium 
Phalereum Athenarum praefectum simultates non erant. 

Aliud minus recte videtur disputasse contra Usenerum. 
Cuius de Polymachaeroplagide coniecturam sic refutare conatus 
est, ut militem Demetrii macedonium vocari non potuisse 
statueret, dum Cassander Macedoniae rex esset, Demetrius 
Poliorcetes ne appetivisset quidem regnum. Quaeritur igitur, 
quid significet miles macedonius. In eandem sententiam quam 
Wilamowitzius disputavit Ribbeckius, cum de militibus glo- 
riosis locutus est, „die in macedonischem, syrischem, rhodischew, 
Tcyprischem Solde standen" (Alazon p. 34). Sed quando Rho- 
dios censes mercennarios conduxisse, Euboeos sua sponte belli- 
gerasse — Euboicum militem in Epidico ofifendimus*) — et 
qui factum esse putas, ut apud Lucianum (dial. meretr. 15) 
oTpaTK&ryjs 6 Abw\o$ commemoretur, siquidem notum est 
Aetolorum civitates nunquam hoc tempore milites mercede 
conduxisse! Immo raeo quidem iudicio constat macedonium 
militem in comoediis eum appellari, qui natione Macedo sit, 
quod qui refellere studebit, ei ante omnia explicandum erit, 
quo pacto apud Alciphronem III 58 6 MaAisu; ooto; <TcpaTiu>- 
tr^, III 16 Ti$ 'Axapvav tj MaXisi; |xia&ocpr5poc, apud Lucianum 
dial. meretr. 1 Acarnanius miles, 15 Megarensis, 13 Aristaech- 
mus Aetolus laudentur. Dubitari potest de Babylonio milite, 
qui in Truculento inducitur; atque eum quidem et ipse credo 
Babylonis regis latronem dici, quode vide infra. Iam voro 
Macedones non solum in Cassandri, verum etiam in Antigoni 
Ptolemaei Seleuci legionibus stipendia merebant, quare nihil 
prohibet, ne Cratesipolidis quoque inter milites tales fuisse 
arbitremur. Quamquam libentissime concedo in huius exer- 
citu eos quoque Macedones fuisse, quos autea Alexander 



*) Hunc quod Wilamowitzius im ind. schol. Gott. 1893/4 p. 14) 
in Euboeorum exercitu militantem, natu Rhodium appellavit, merae in- 
dnbit coniecturae. 

maritus eius cura ab Antigond deficcrot, acceperat a Cas- 
sandro*). 

Wilamowitzii de tempore Pseudoli coniectura egregie con- 
firmatur felicissimo F. Leonis invento, qui in Hermae vol. 
XVIII p. 563 Pseudoli verba v. 412: 

Ex hoc sepulcro vetere viginti minas 
Effodhvn ego hodie, qnas dem erili filio 
spectare ad Menandri Thesaurum rectissime evicit ex huius 
fabulae argumento a Donato ad Ter. Eun. prol. v. 10 narrato. 
Ubi cum senex avarus causam dicere iucipiat his verbis: 
Atheniemcs, bcllum cum Rhodiensibus 
Quod fuerit, quid ego hic praedicem? 
bellum aliquod in Attica gestum, . propter quod ille aurum se 
terra condidisse simulaverit, dictum esse oportet concludamus. 
Atqui Menandrea aetate, cuius de historia satis edocti sumus, 
unam novimus expeditionem, quam Ptolemaeus Antigoni dux 
a. 312 una cum Rhodiorum decem navibus ad Graeciam liberan- 
dam fecit Ad hanc igitur spectare Menandri Thesaurum 
— nam Menandri comoediara Luscium Lanuvinum barbare 
vertisse inter omnes constat — C. Dziatzko in Fleckeiseni 
annall. phil. a. 1880 p. 811 sq. procul dubio recte suspicatus 
est atque accurate re perpensa intra annos 310 et 308 Athenis 
doctam esse enucleavit. Itaque cum Pseudoli auctor hanc 
fabulam respicere non potuerit, nisi novissime acta erat atque 
spectatorum Atheniensium memoria tenebatur, sequitur, ut 
Pseudoli exemplum sub idem tempus datum sit. 

Tota haec de aetate fabulae argumentatio labefieret, si 
merito Niesius (Gesch. d. gr. und maked. Staaten I p. 287, 
291, 309) Cratesipolidem ab Antigoni partibus stetisse iudi- 
casset. Nam cum Polypercho, qui paulo ante cum ea Sicyo- 
nem et Corinthum obtinuerat, a. 310 bellum contra Cassan- 
drum paravisset Herculem Alexandri et Barsines fiiium in 
regnum Macedoniae se reducturum esse simulans et aut vere 



*) Eos dicere voluit Wilamowitzius, ut mecum communicavit, cum 
sub finem adnotationis suae (Antig. v. Kar. p. 141) non satis accurats 
dixit n die makedonische Besatzwng von Sikyon." 

aut aestate anni 309 contra eum profectus esset*), quonam 
modo, quaeso, Cratesipolidis miles, si haec quoque Macedonum 
regi infesta fuisset, Athenas convenire et meretricem emere 
potuit, mox caculam suum eodem mittere? Atqui Pseudoli 
tempus tam certo constitutum est, ut ea ipsa nisus haud in- 
iuria fortasse res illorum annorum illustrare posse videaris. 
Qualibus in argumentis coniecturam suam posuerit, Niesius 
nusquam indicavit. Sed vel per se ea non est veri similis. 
Alexander Polyperchontis fitius a. 315 cum ab Antigono de- 
fecisset, Peloponnesi praefectus a Cassandro creatus huius le- 
giones obtinuit (Diod. XIX 64, 3 : xat oovajxsto; airoosijsiv xo- 
ptov) atque anno post, cum hostilia oppida expugnatum iter 
faceret, a Sicyoniis quibusdam libertatem appetentibus occisus 
est. Copiarum eius imperium Cratesipolis usurpavit et Sicyo- 
nios rebellantes adorta oppressit. Cum igitur in eius exercitu 
eae quoque copiae fuerint, quas Alexander anno ante a Cas- 
sandro acceperat, verbo saltem marito in praefectura Pelo- 
ponnesi successisse videtur, quamquam re vera suo nomine 
Sicyone et Corinthi dominavit militesque non tam Cassandri 
quam suae ipsius voluntati habuit addictos (Diod. XIX 67, 2 : 
£Bova<rrsos t&v 2ixo<i)vta)V , s^ooaa ttoAXoos <rrpaTia>Ta; stoijjloos 
sis TravTa xtv&ovov). Certe autem non in Antigoni castra tran- 
siit; fac enim eam cum illo societatem inisse: nonne a. 313 
totam Peloponnesum censere cogimur in illius potestate fuisse ? 
Tenebatur Cratesipolidis Polyperchontis Aristodemi copiis, nihil 
audimus de Cassandri : nonne censes huius opes in ea funditus 
eversas esse? Cur igitur Telesphorus a. 313 eo proficiscitur? 
Vides de annis 314 et 313 Niesii sententiam collabi. Deinde 
Telesphorum cum Sicyonis et Corinthi dominis manus com- 
misisse infra ubi de Curculione res erit exponemus. Minime 
vero Niesius perspexit Polyperchontis ingenium et inconstans 
et commodo lucroque prorsus deditum. A. 315 cum facere 
nollet cum inimicissimo Cassandro, a quo Graeciae imperio 
privatus erat, in Antigoni partes transiit ab eoque praefecturam 



*) Sub finem huius anni Hercules necatus est Demetrio Phalereo 
Athenis archonte (Diod. XIX, 28). 

Peloponnesi adeptus est. Quae ne ei tantam utilitatem tantas- 
que opes, quas sibi ex ea redundaturas esse speraverat, pa- 
raret, prohibuisse videtur et Aristodemi, qui et ipse Antigoni 
dux erat, auctoritas et filii sui ad Cassandrum defectio, quare 
sociavit se cum Alexandri vidua et a. 313 cum Telesphoro 
nauarcho conflixit*). Quid eum a. 310 incitaverit, ut iterum 
contra Cassandrum arma moveret et Herculem arcesseret in 
regnum Macedoniae reducturus, non traditum est, vix fecit 
conscio Antigono; suspicor simultates ei ortas fuisse cum 
Cratesipolide, quae ei non nimiam concedere voluisset auctori- 
tatem. Nec deest, quod huic opinioni faveat. Nam miramur 
profecto eum, qui paucis ante annis Corinthi et Sicyonis prae- 
sidiis imperasset, in Graeciam septentrionalem non per isth- 
mum invasisse, quamquam exspectare potuerit auxilium Boeo- 
torum **) , verum ab Aetolis petivisse , ut sibi transitum per 
Aetoliam permitterent (Diod. XX 20, 3 : a;uov 8io8<5v iz 8ouvai 
xat aoaTpaTEtkiv). Quod non aliam habet explicationem nisi 
ut Cratesipolis, quae et Corinthum et Megara tenebat***), so- 
cero iter per Isthmum intercluserit. Et hoc modo etiam per- 
spicimus, quam ob rem a. 308 Sicyonern et Corinthum dedi- 
derit Ptolemaeo: maluit urbes in potestatem Aegyptorum do- 
mini venire quam in Polyperchontis. Quin etiam mea quidem 
sententia non nimis audacter fecerit, si quis eam ipsam arces- 
sivisse Ptolemaeum erit suspicatus; nam certe non mihi soli 
opinor admirationi esse huius repentinum ab Asiae insulis in 
Graeciam transitum. Sed utut res se habet, qui Cratesipolidem 
cum Antigono sociatam fuisse nobis persuasurus est, opus erit 
afferat graviora argumenta. In quibus noli numerare, qnod 
a. 307 a Demetrio Megara obsidente petivit, ut se conveniret: 
alia fuit mulier privata, alia Sicyonis domina et Corinthi ****). 

*) Postea quoque eum Antigoni praefectum fuisse Droysenus, qui 
in universum de his rebus rectius egit Niesio, contendit (Gesch. d. Diad. 
II p. 78), parum probabiliter. 

**) Ei enim anno post, ubi cum Cassandro pacem atque socie- 
tatem fecit, eum ne in Peloponnesum rediret prohibuerunt (Diod. XX 28,4). 

***) Sic videtur explicandum esse , cur Ptolemaeus Lagi filius a. 308 
Megara quoque ceperit. Dc re cf. Diag. Laert. II 115 et Niesius p. 309. 

****) Niesius quidem p. 309 docuit eam, cum a. 308 has urbes 

Pro oxplorato igitur habcndum ost Pseudoli exemplum 
atticum aut a. 309 aut a. 308 doctum esse, nec nimii faciamus 
oportet, quod Agathocles v. 532 rex appellatur, quode vide 
Wilamowitzium. 

Priusquam ad aliam fabulam transeamus, pauca adicere 
liceat Quibus graecis poetis Plautus fabulas suas debeat 
magni nostra interest scire et viri docti variis rationibus co- 
nati sunt expiscari. Semperne iustam viam institerint, valde 
dubito. Sic respicientes, quam inter se similia fuerint multa 
novae comoediae fabularnm argumenta et quam aequali ideo 
modo illae saepe exstruendae fuerint, • vix quicquam inde lu- 
cramur, quod et in Mostellaria et in Trinummo senex peregre 
rediens occupatam domum invenit, in utraque de ea re a 
servo certior fit, in utriusque fine domum suam recuperat, nec 
nimio plus ex eis affinitatibus colligendum duco, qnas inter 
Philemonis Thesaurum Phasma Emporum intercedere obser- 
vavit Ribbeckius (Rom. Dicht. I p. 126). Quare haec missa 
faciamus. Philologorum autem est multo accuratius in Plauti 
fabulas inquirere, quam adhuc factum est, quo certioribus 
auctores earum enucleandi normis uti possimus. Atque quod 
ad Pseudolum attinet, Menandrum ipsum ad suam comoediam 
in v. 412 respexisse Leonis est suspicio (1. 1. p. 564) eaque 
omnium simplicissima atque tanto probabilior, quod tali ratione 
ad alienorum fabulas poetas atticos adlusisse saltem non multis 
exemplis poterit comprobari *). Iam liceat mihi coniecturam 
proferre, qua, si recta est, Leonis sententia magnopere fulcitur. 
Omnium fabularum unaquaeque persona quid sibi velit, fas 
est nos quaerere, neque onim credi potest sine idonea causa 
ullam vel a neglegentissimo poeta usurpatam esse; immo si 
non argumento explicando inservit, attamen spectatoribus oxtra 



rtolemaeo tradidisset, retinuisse aohaicas, ouius rei nec ratio apparet 
nec ulluni exstat testimonium. Imnio liaec oppida ei iam dudum Tele- 
sphorus cripuerat ct postea Ptolcmaeus Antigoni dux occupaverat. 

*) Unum suppeditavit mihi Wilamowitzius, ubi poeta auctoris 
nomen addidit, Ar. Lys. 158: to tou tDeoexpaTou;, xuva oe^peiv oeoapjxeVqv. 
Menundrum in Disexapatonte ad Alexidis Demetrium spectasse nego, 
cf. infra. 

argumentum dclectandis. Cur igitur in Pseudolo Callipho 
senex inducitur? Ad rem in fabula tractatam nihil valet. Nam 
quod v. 448 Simonem commovet, ut miti potius animo filium 
servumque adeat quam iratus increpet, sane levidense est, 
multo gravius, quod Pseudolus ab eo v. 547 petit, ut se in 
fallacia efficienda adiuvet, Callipho pollicetur v. 560, qua de 
re prorsus nihil deinceps audimus, nec minus supervacaneum 
fit, quod v. 552 in animo habet servi ludos spectare eique, si 
Simo promisso non steterit, argentum dare, neque enim us- 
quam postea in fabula apparet. Facillime vero poeta hanc 
scaenam sic potuit instituere, ut Simo solus secum loquens 
prodiret deque filio corrupto querens, Pseudolus priusquam 
eum aggrederetur, ex angiporto eius verba suis interrumperet. 
Cur Calliphontem fabulae adhibuerit, docet eius cum Simone 
sermo. Videmus duos senes plane inter se diversos, alterum 
asperum severum parcum, alterum lenem urbanum elegantem, 
Simonem filii peccata vehementissime reprehendentem , excu- 
santem Calliphontem , illum duro maiorum victui deditum, 
hunc ad leves praesentis saeculi mores inclinantem. Hae duae 
vivendi rationes ut inter se opponerentur eaeque senum Athe- 
niensium, Atheniensis Menandri videtur proprium fuisse. Sic 
in Disexapatonte senes diversos induxit, alterum acerbissimum, 
faciliorem alterura pellectu, sic in Heautontimorumeno alterum 
convivii participem fecit, alterum ab omnibus vitae amoenita- 
tibus alienum — quamquam in his duabus fabulis mores 
eorum non tam pulchre describuntur quam alibi — , eodem 
pertinet, quod et in Hypobolimaeo et omnium optime in Adel- 
phis posteriore, quam Terentius reddidit, hilaris senex volup- 
tatique obsequens opponitur moroso. Haec spectatoribus valde 
placuisse vel inde suspicari licet, quod Menander hac in re 
sibi constantissimus fuit; eidem studio — neque aliud poetae 
consilium possum excogitare — si Calliphontis persona debetur, 
Pseudolus quoque summa cum probabilitate ad Menandrum 
refertur *). 



*) Berckius (opusc. II p. 744) quam ol> rem hanc fabulam mediae 
comoediae ascripserit, saltem paucis verbis debuit indicare. Fortasse 

Iam accedamus ad 

Curculionem, 

cuius argumentum in eo positum est, ut Phaedromi parasitus 
pecuniae mutuae rogandae causa in Cariam profectus ibi 
militem offenderit et in convivio anulum, quo tabellae PJane- 
sium Jiberaturae obsignandae sunt, ebrio abstulerit. Atque 
primum gravibus difficultatibus implicamur qnaerentes quid- 
nam Cariae nomine significaverit poeta. Vix notam Asiae 
terram ; num enim credemus Curculionem solius argenti mutui 
rogandi causa, quod multo facilius ex vicino oppido petere 
potuerit, mare Aegaeum transisse atque brevissimo tempore, 
quadriduo, intermisso Epidaurum revertisse? Nusquam audi- 
mus de navi, qua et hic etTherapontigonus advenerint, immo 
v. 363 suadere videtur, ut non ita Jongum spatium interfuisse 
statuamus inter Cariam et Epidaurum. Praeterea merito Koe- 
nigio (Quaest. Plautinae, progr. Patschkau 1883 p. 8) scrupu- 
lum movit, quod parasitus militem in foro dicitur offendisse 
(v. 336); Plautus igitur Cariam certe urbem putavit*). Adde, 
quod v. 443 Cares commemorantur ut remota atque Jonginqua 
natio, quam Therapontigonus subegerit, quod cum probabile 
sit a graeco poeta fictum esse (cf. infra), hunc quoque crede- 
mus Curculionem non illo fecisse proficiscentem , verum in 
oppidum aliquod Graeciae. Atqui tale non notum est, nisi 
quod Megarorum arcem kapiav nominatam fuisso Pausanias 
I 10, 6 memoriae prodidit; sed de hac cogitare nempe insul- 
sum est. Ego nescimus, quod oppidum significaverit atticus 
poeta. 

Iam autem certos temporis terminos in fabula ipsa iuesse 
cum alii tum Wilamowitzius (Isyllos von Epidauros p. 37) 
cognoverunt. Parasitus a Lycone trapezita ob oculi iacturam 
derisus narrat se apud Sicyonem catapulta ictum esse, quo 



propter coquum gloriosum. Fefcllisse eum iudicium ex eis, quae de 
tempore Pseudoli cxposita sunt, satis superque apparet. 

*) Alidis quoquc nomine significavit oppidum, cf. vs. 20, 510, 544, 
547, 573, 590. Moneo hoc propter Brixium (adn. ad. v. 571 suae edit., 
573 Sclu) 

nobilem illam oppugnationem urbis a. 303 factam significari 
omnes inter se consenserunt. Hoc si recte se habet, apparet 
Therapontigonum Platagidorum Demetrio Poliorcetae auctoratum 
eo ipso anno Epidauri fuisse, quo hic hostium copias ex Pelo- 
ponneso expulit. Scripta est igitur Curculio post a. 303. Al- 
terum terminum Wilaniowitzius posuit annum 295, quo Lysi- • 
machus eas terras, quae Antigono debellato et interfecto ei 
promissae erant, prorsus subegerat, id quod post ea, quae de 
Caria exposuimus, non iam valet in Curculionem. Sed fortasse 
non opus est hoc argumento. Quamquam enim poeta nus- 
quam indicavit, quando Therapontigonus meretricem sibi desti- 
naverit, Demetrii autem copiae etiam post a. 303, cum ipse 
in Asiam profectus esset, in Peloponneso praesidii causa re- 
lictae erant (Plut. Demetr. 31), tamen ultra proelium Ipsiacum 
ne progrediamur dissuadere videtur, quod illae inde ab hoc 
ipso ex omnibus paene Peloponnesi oppidis eiciebantur, adeo 
ut sola fere Megara et Corintbus in Deraetrii potestate mane- 
rent. His vero temporibus vix arbitreris militem ei aucto- 
ratum Epidaurum venire potuisse. Nam pacis tranquillitate 
septentrionalem Peloponnesi partem usam esse proximis annis 
nemo credet, qui Demetrii copias in Isthmo collocatas fuisse 
respexerit; quod igitur Pyrrhus Demetrii dux a. 300, cum 
Athenienses et Aetoli bellum gererent cum Cassandro (cf. 
Droysenus Diad. II p. 241, Niesius p. 357), eorum rebus se 
non immiscuit, facile est explicatu: occupatus erat in eis 
oppidis, quae a Demetrio desciverant, recuperandis. Non 
omnia eum et qui ei successerit expugnasse inde intellegimus, 
quod Poliorcetes circiter a. 296 obsidione Messenes relicta 
nonnulla in suam potestatem revocavit (cf. Plut Demetr. 33: 
ttcJXsis Ttva; acpsarwaas KpoaaYaYojxsvo;) *). Nimirum hanc ratio- 
cinationem Curculionis tempori definiendo probabilem, non 
certam possumus adhibere, siquidem non edocti sumus de 
situ Cariae. Sufficiat igitur dicere poetam, si Sicyonis op- 



*) Huc nescio an referendum sit illud Athenaei (X p. 415 a), quod 
Droysenus Diad. II p. 257 anno 295 tribuit. 

pugnationem a. 303 factam in hac fabula significaverit, scrip- 
sisse eam uno ex proxime sequentibus annis. 

His expositis reliqua percenseamus documenta, quae ea 
continentur, ac videamus, num conveniant illis. Nihil valet, 
quod vs. 438 sqq. Curculio iactat sese cum Therapontigono 
nudiusquartus ex India in Cariam venisse, quoniam talia 
unusquisque miles gloriosus sibi affingit. Idem trapezitae 
narrat vs. 442 sqq. illum 

Persas, Paphlagonas, 
Sinopas, Arabes, Caras, Cretanos, Syros, 
Bhodiam atque Lyciam y Peredium et Perbibesiam, 
Centauromachiam et Classiam Unoviammiam, 
Lilyyamque (ety oram omntm Conterebrommam*) 
intra vigin.ti dies subegisse. Priorem horum versuum partem 
usque ad Rhodiam atquc Lyciam non solum ex exemplari 
expressam — id quod nerao opinor negabit — , verum etiam 
ad certorum factorum memoriam positam esse illud Sinopas 
satis superque demonstrat. An quisquam credet poetam atti- 
cum nationibus tantum non omnibus barbaris, quas a milite 
debellatas esse dixit, incolas urbis eiusque graecae additurum 
fuisse, nisi ei re vera non ita multo ante actam fabulam ini- 
quo Marte pugnassent? Videamus igitur, quo Curculionis 
verba spectent. 

Atque si miles Persas subegisse dicitur, non licet cogitare 
de regno Persarum ab Alexandro Magno expugnato, nam in- 
epte poeta ceteras terras, quae huius regni partes erant, adiun- 
xisset: dixit incolas Persidis provinciae. Unde recte Soltavius 
(Curculionis Plautinae actum III interpretatus est G. S., progr. 
Zabern 1882 p. 12) conclusit Antigoni et Seleuci contra Eu- 
menem expeditionem (a. 316) significatara esse; nam etsi de 
altera quoque Persidis occupatione sub hoc tempus facta edocti 
sumus, eam dico, qua Seleucus a. 312 interiorem Asiam Ni- 
canori eripuit, tamen Therapontigonum , cum Deraetrii latro 
fingatur, quid simplicius statuemus quara etiam tum in eius 



*) Et inserui cura Botliio; conierebrom niam E, conicnebrom //// 
niam B 2 . 

legionibus esse militatum? Praeterea unam contra Arabes 

expeditionem novimus a. 312*) aDemetrio adversus Nabataeos 

susceptam, unam contra Rhodios (a. 305), duas contra Caras, 

quos Antigonus a. 313 et 312 subegit, omnes igitur ab huius 

copiis gestas : num dubitabimus cetera • bella in Curculione 

narrata eisdem tribuere? Paphlagonas et Sinopas Soltavius 

ad idem Antigoni iter pertinere contendit, quo Persas, parum 

recte, neque enim veri simile est eum a. 317 ultra Noram 

castellum, ubiEumenes obsidebatur, progressum esse**); immo 

subaudiendum est bellum a Ptolemaeo Demetrii filio adversus 

Cassandri legiones***) a. 315 gestum, quo de vide Diodorum 

XIX 60. Porro Syri — si quidem haec vox sana est, cf. 

infra — aperte spectant ad Syriam a. 315 vel. a 312 expug- 

natam, Lycia aut ad eam expeditionem , quam Demetrius a. 

305 contra Rhodios suscepit, aut ad bellum cum Asandro 

Cariae satrapa gestum — nam copulam, quam Plautus posuit, 

num atticum exemplum habuerit, incertum est — . In voce 

Cretanos Soltavius offendit grammaticis rationibus ductus, 

quia nemo unquam incolas Cretae insulae Cretanos appellasset, 

fortasse nimis subtiliter, nam praeterquam quod latine finitur, 

Sinopes quoque incolas nemo quod sciamus Romanus praeter 

Plautum Sinopas, nec quisquam Rhodi incolas Rhodienses 

nominavit exceptis Catone et Luscio Lanuvino ****). Sed est 

sane, quod scrupulum moveat. Quae adhuc parasitus gloriose 

praedicavit, omnia vidimus ad vera bella convenire eaque ab 

Antigono vel eius ducibus gesta; atqui in Creta per totum 

hoc tempus neque ab Antigono neque ab alio quoquam pug- 

natum est. Quae cum ita sint, fateor me vocem Cretanos 



*) De tempore vide infra ad Persam. 

**) De situ Norae cf. Droysenus Diad. I p. 158. 160, Niesius p. 228. 

***) Cassandri nomen, pro quo Dindorfius et Droysenus Asandri 
substituerunt, Niesius p. 275 merito videtur Diodoro XIX 57, 4 et 60, 2 
vindicasse. 

****) Vix contra me attuleris Ovidium (ep. ex Ponto I 3, 67) Dio- 
genem Sinopeum vocare et Gellium ubi Catonis orationem enarrat (VI 3) 
de Rhodiensibus loqui. Ceteroquin nuncupat Rhodios. Ethnico nomini 
Suetonius semel (Tib. 62) illam formam adhibuit. . 

2 

aegerrime ferre atque eam emendationem, quam Kiesslingius 
(apud Ostermayerum de hist. fab. in com. Plaut. diss. Gryph. 
1884 p. 38) excogitavit: cretatos Syros, i. e. toi>s Asoxooupoo; 
mihi valde arridere. Quae si recta est, eidem Ptolemaei contra 
Cassandri copias expeditioni ascribenda est, cui Paphlagonas 
et Sinopas, ac profecto Diodorus 1. 1. narrat Amisum ipsius 
huius regionis vicinam a Ptolemaeo obsidione liberatam esse. 
Hucusque omnia perspicua. Sequuntur nomina iocose 
ficta et partim ex historia Graecorum fabulari repetita, quae 
ad res illis temporibus gestas referre nimis periculosum videtur; 
quod inter ea exstat Libyam, offendit propter collocationem. 
Si sanum est, facile cogites de expeditione a Ptolemaeo Lagi 
filio adversus Libyae gentes a. 311 facta, de qua edocemur 
inscriptione Aegyptiaca (cf. Droysenus II p. 69); sed quam- 
quam per se non offendimus in eo, quod Demetrii miles alio- 
rum facinora sibi vindicat, tamen id hoc quidem loco parum 
veri simile videbitur considerantibus sola Antigoni legionum 
bella usque adhuc commemorata esse, unius ex eis, Ptolemaei 
dico intra annos 315 et 312 gesti, subtilissime singulas partes. 
Accedit aliud. Posterior loci pars — scil. inde a Peredia — 
certe partim, ut docent nomina Perediae et Perbibesiae, a 
Plauto ipso condita est, ni fallor, tota ad eum redit, neque 
enim graecus poeta KsvTaopojxa/iav terram ullam potuit nomi- 
nare, quamvis iocaretur, nec habeo quod nomen Classiae Uno- 
mammiae ab eo profectum esse credam ab Amazonum non 
gente, verum exercitu derivatum, de ora autem Conterebrom- 
nia eo minus stat iudicium, quod ne Plautina quidem vox 
adhuc apte explicata est. Itaque Libyam, cum nec facile re- 
feratur ad res a Therapontigono Platagidoro gestas et exstet 
inter nomina, quae iocose ficta sunt atque romanam sapiunt 
originem, corruptum mihi videtur proque eo olim aliud exsti- 
tisse monstrum vocabuli et ipsum mere Plautinum. 

Exposui pluribusque explicavi Wilamowitzii sententiam 
atque demonstrasse mihi videor omnia, quae in hac fabula 
insunt, ad annum 302 et proxime sequentes referri posse, 
dummodo ne in singulis nimis arguti simus. Posita est in 
eo, ut vs. 394 sq. oppugnatio Sicyonis a. 303 a Demetrio 

Poliorceta facta significetur, ac facillime quidem et illi et 
ceteris viris doctis accidere potuit, ut nobilissimum eius rei 
exemplum sumerent, si fabulae conveniebat, cetera neglegerent. 
Sed complura, si paulo subtilius in fabulam inquirimus, sen- 
tentiam supra explicatam reddunt dubitationi obnoxiam. Cur- 
culionem audientes exspectamus graves impetus adversus Si- 
cyonem factos esse, obsessos acri studio moenia defendisse et 
sagittas catapultasque in aggredientes iecisse. Si Diodorum, 
Plutarchum, Polyaenum inspicimus, nil istorum. Urbem ad- 
modum difficilem esse ad expugnandum docuerat annus 313, 
quare Demetrius primum dolum excogitavit, quo Ptolemaei 
milites incautiores redderet (Polyaen. IV 7,3), deinde noctu 
moenia transiit, arcem autem Sicyoniam non oppugnavit, verum 
ut sibi traderetur effecit praesidio metu tormentorum perculso 
(Diod. XX 102, 2) et pecunia corrupto (Plut. Demetr. 25). 
Urbis autem expugnatio non tam obsidionis ratione nobilis 
facta est quam eo, quod Demetrius eam in alium locum tran- 
stulit. Porro Curculionis verba (vs. 442 sqq.) consideranti 
mihi non id mirum videtur, quod Graeciae occupationis mentio 
non fit, nam eo Demetrius Poliorcetes venit liberator, sed 
miror equidem bellum cum Rhodiis male gestum commemo- 
rari, nobilissimam atque felicissimam in Cyprum expeditionem 
(a. 306) omitti. Ea autem praeclara facinora, quae Thera- 
pontigono ascribuntur, longe pleraque intra annos 316 et 312 
gesta sunt, unum saltem non necesse est huic tempori abiu- 
dicari, unum tantum annum 312 excedere videtur. Atqui ea 
ab attico poeta, si quid video, eo consilio laudata sunt, ut et 
ad res vere gestas pertinere et quas ad res pertineant statim 
cognoscerent spectatores Athenienses *) ; num igitur credemus 

*) Athenienses dico et Athenis unamquamque palliatae comoediae 
fabulam primo doctam esse existimo, nisi alia dissuadent, Quod Dziatzko 
in mus. Rhen. vol. XXIV p. 574 adn. 8 dicit: „Die griechischen Dichter 
dber mochten infolge lokdler Interessen (etwa weil die Stuclce in andern 
Stddten als Athen zuerst zur Auffiihrung JcamenJ zuweilen einen andem 
Schauplatz statt des gewohnlichen wtihlen," certe non satisfacit rei; nam 
etsi nonnullas fabulas primo aliis in oppidis doctas esse non utique 
negaverim, tamen non solum Mcnander, verum etiam Diphilus Sinopensis, 
Philemo Syracusius, Apollodori et Carystius et Gelous fcre Athenis de- 



24 

post a. 303 quemquam earum meminisse, quae ante decem 
plusve annos gestae erant? Denique tempori fabulae supra 
constituto minime videtur convenire, quod Therapontigonus 
Platagidorus statuam auream statuturus est, qua facta sua me- 
moriae prodat, id enim in latrone Demetrii nec perspicimus, 
si paulo ante nec si paulo post proelium Ipsiacum Curculionem 
datam esse statuimus. Dices militem gloriosum semper, etiamsi 
nihil praestiterit, res a se gestas praedicare. Fateor, sed etiam 
hic teneo, quod supra posui, omnes novae comoediae fabulas 
quasi speculum praebere sui temporis, non igitur probabile 
duco ullum poetam PoKorcetae militem induxisse monumentum 
factis suis statuturum, cum omnium Graecorum animi vehe- 
menter incitati qualis summi inter reges discriminis exitus 
esset futurus exspectabant, nec magis paulo post quam Anti-. 
goni et Demetrii copiae gravissimam cladem acceperunt eorum- 
que eversum est regnum. Immo aut fallor aut Curculionis 
locus scriptus ' est , cum bello aliquo ab Antigoni legionibus 
magna cum laude gesto pax non ita multo ante facta erat. 

Alias igitur consideremus oportet Sicyonis oppugnationes. 
Atque de temporibus societatis Achaicae ne cogitemus, cum 
alia obstant tum militis condicio et facta; unus reliquus est 
annus 313, quo Telesphorum ab Antigono in Peloponnesum 
missum Sicyonem et Corinthum adortum esse etsi non ex- 



gebant Atheniensique scaenae fabulas condebant. Quod Macho Ale- 
xandriae scripsit, non Athenis, id quam singulare habitum sit videmus 
cum inde, quod Athenaeo diserta commemoratione dignum visum est 
(VI 241 f.) tum ex epigrammate sepulchro eius inscripto (Athen. 1. 1. 
Anth. Pal. VII 708). Qui autcm factum sit, ut modo Athenis, modo 
alibi rem fabulae tractari fingeretur, viri docti excepto Dziatzkone 
quaerere adhuc plane supersederunt. Atque de Amphitruone et Captivis 
res manifesta est nec dubitari potest de Milite Glorioso, quod vero 
Rudentis scaena Cyrenis est, Menaechmorum Epidamni, Curculionis 
Epidauri, Poenuli Calydone — de Naevii Tarentilla parum edocti su- 
mus — id mea quidem sententia unam habet explicationem : cavebant 
poetae, ne pueri vel puellae a praedonibus rapti Athenas in urbem 
g6vo{i.ioTaTY]v portarentur, inde eos auferri et postea agnosci facile patie- 
bantur. De Cistellaria quid censeam, haereo : an docta est, dum Athenae 
obsidebantur, ut Menander eius argumentum alia in urbe agi maluerit? 

pressis verbis traditum est, tamen satis certo modo perspicitur 
ex Diodoro (XIX 74, 2). Niesius quidem p. 287 et 291 Poly- 
perchontem et Cratesipolidem, qui illas urbes occupaverant, ab 
Antigoni partibus stetisse contendit, id quod nullo testimonio 
comprobatur — conferantur, quae supra ad Pseudolum ex- 
posuimus — , Diodori locum accuratius inspicientibus contrarium 

videbitur effici. En ipsius verba: 6 8s TsXeocpopo; 

ETtyjXfls Ta; 6ir AXs£avopoo cppoopoojjivas 7ro'Xst<;, xal iraoas 
Y)Xeoflepa)os ttXt^v 2txouivo; xal Koptvfloo * s*v taoTai? yap IloXo- 
07rsp)£u>v otsrpt[3s oovafxsts a8pa; ey^wv xal 7rtoTs6«)V Taorat; Te 
xat TaT^ ~«>v toVoov o^opcJTTjOtv. Sicyonem igitur et Corinthum 
non potuit expugnare, quia satis magnis copiis defendebantur. 
Iam quid simplicius quam ut impetus in eas factos et frustra 
factos esse colligamus? Postea Telesphorus cum ab Antigono 
deficeret, commorabatur in agro Corinthiorum (Diod. XIX 87, 1 : 
6taTp((3o)v TTspt Koptvflov), id quod Niesius pro sua opinione 
attulit, quo iure, periti iudicabunt: ego statuo illum tum 
occupatum fuisse in Corintho obsidenda. 

Quodsi in eius exercitu Therapontigonum Platagidorum 
stipendia fecisse et Curculionem uno ex sequentibus annis 
doctam esse censemus, optime se habet non solum quod ille 
statuam auream ad aeternam sui memoriam dare sibi proponit, 
namque a. 311 pax conciliata erat inter Antigonum et Seleu- 
cum Ptoleraaeum Cassandrum, verum etiam quod dimidiam 
partem nationum intra viginti dies subiecisse fertur. Etenim 
id ipsum intra viginti dies non illud quidem aurificis statcra 
ponderandum tamen nos adducit, ut quam brevissimo tempore 
eum omnes hos populos in potestatem suam redegisse iudice- 
mus. Denique vs. 442 sqq., quemadmodum supra monuimus, 
ita comparati sunt, ut de industria eos poeta atticus ad certo- 
rum bellorum memoriam condidisse videatur, atqui Sinopes, 
Persae, Paphlagones, Arabes, Cares, cretati Syri — si hanc 
lectionem amplecti licet — quo pertineant decem plusve annis 
post vix quisquam novisse poterat, paulo post a. 313 certe 
omnes statim perspexerunt. Curculionem igitur scriptam esse 
duco post pacem inter Antigonum Selcucum Ptolemaeum 
Cassandrum a. 311 conciliatam, cum Graeci de singulis belli 

modo gesti expeditionibus per latrones ex militiis reversos 
edocti erant, scil. a. 310 vel 309. 

Sed unum videtur impedimento esse. Lyciam non ne- 
cessario a Ptolemaei ducis in Asia expeditionibus secernendam 
esse supra diximus, in India nulla est. offensio, siquidem talia 
quivis miles gloriosus sibi ascribit, quid autem statuemus de 
Rhodia? Si quae hucusque disputavimus recta sunt, huius 
quoque terrae subactionem inserere cogimur inter res ab Anti- 
goni copiis gestas. Neque id nimis difficile est. Nam cum 
Ptolemaeus dux tota Asia potitus sit multis proeliis commissis, 
non mirabimur eum cum Rhodiis quoque identidem confli- 
xisse. Noli autem nimis in eo haerere, quod nihil de hac re 
traditum est, satis grave mihi videtur, quod Rhodii, qui per 
tota haec tempora id agerent, ut neutrorum partibus sese asso- 
ciarent bellantium*), nihilominus a. 312 decem naves cum 
Antigoni classe in Graeciam miserunt, id quod vix credo sua 
sponte facturos fuisse: coacti esse videntur a Ptolemaeo, foiv 
tasse brevi in insulam suam facta expeditione. 

Denique ne quid omittam, Buechelerus in Woelfflini 
archio lexicogr. et grammat. lat. I p. 113 vestigium quamvis 
leve repperit, quod ad Menandream Curculionis originem 
ducere videtur. Plinium enim , cum de telino dixerit (N. H. 
XIII 13) : hoc multo erat celeberrimum Menandri poetae 
comici aetate, colligere licet hanc vocem in Menandri fabulis 
repperisse, atqui eandem Buechelerus Curc. v. 101 certissimo 
vindicavit. Nimirum propter tale solum testimonium fabulam 
Menandro ascribere iusto audacius est. 
Eodem modo quo Curculio ambiguas sententias excitare potest 

Miles Gloriosus. 

Antequam autem ad rem, quam tractare nobis proposui- 
mus, aggrediamur, respiciendum est Plautinam fabulam ex 
duabus graecis contaminatam esse. Duo enim argumenta inter 
se plane diversa tractantur, quorum altero miles ludificatur, 



*) Nimium contendit Niesius p. 275, cum eos a. 315 cum Antigono 
foedus inisse dixit. Rectius Droysenus Diad. II p. 154. Cf. Diod. XTX 58,5. 

altero servus eius. Neutrum altero praeparatur vol continuatur, 
quin etiam diversae personae eis adhibentur, veluti Pleusicles 
in actu secundo locum nullum habet*). Ad Alazonem, qua 
ex Militem Gloriosum translatam esse prologus docet, pertinent 
prima scaena**), actus quartus, quintus, tertii pars, ad alteram 
ignotam fabulam actus secundus ; reliqua tertii pars ad coniun- 
gendas illas facta est. Quae prologus de fallaciis adversus 
servum instructis narrat, ad actum secundum spectant, neque 
vero prior eius pars seiungi potest ab Alazone, namque ex- 
j)onendum fuit, qui factum sit, ut Philocomasium Palaestrio 
Pleusicles Ephesum venerint Ad Alazonem igitur redit, quod 
Pyrgopolynices pro Seleuco rege latrones conscripturus est, 
Philocoma6ium ab illo Athenis Ephesum abducta est, Pleu- 
sicles magnae rei publicae causa Naupactum abiit, Palaestrio 
a praedonibus captus et militi dono datus est***). 



*) De vitiis huius fabulae cf. Lorenzius in praefatione editionis, 
qui ut nonnulla nimis pressit ita in universum recte ratiocinatus est. 

**) Qui hanc ex alia fabula sumptam atque a Plauto ceteris prae- 
missam esse opinati sunt, veluti Lorenzius 1. 1. p. 32, vellem secum 
reputassent Militis exemplum 'AXsSwv inscriptum fuisse. Collocatio vero 
huius scaenae offensioni esse non debuit, nam quidni poeta Cistellariae 
exemplum Menandreum, Euripidfs Iphigeniam Aulidensem, Aristophanis 
Equites secutus esse potest existimari? 

***) V. 350 quoque utrum ad Alazonem pertineat necne ante- 

quam emendarent, ei ipsi quaerere debuerunt, qui Militem contaminatam 

putant; satis habuerunt triennium mutare, quia nimium esset. Res 

satis difficilis est diiudicatu. Exstat versus in aliena parte fabulae 

multoque melius ad eum referri videtur Palaestrionem, qui aditum in 

Philocomasii conclave patefecit eamque adversus conservum incitat, 

quam ad eum, cuius de frequentiore cum muliere consuetudinc — tali 

quidem, qualis a Sceledro potuerit animadverti — nec vs. 123 sqq. nec 

vs. 974 sqq. cogitare sinunt. Dolemus nos nescire, quale alterius fa- 

bulae argumentum fuerit; fortasse ibi meretrix dudum apud militem 

habitabat et adulescentem vicinum, qucm forte aliquando ambulans 

offenderat, amare coepit atquc servum Palaestrionem oravit, ut sibi 

copiam faceret amatorem conveniendi pariete perfosso. Ac tum quidem 

triennium libenter feramus. Quamquam me non fugit spatium trium 

mensium hoc loco optime se habere, nam „illic licet non plus tres 

menses noster sit, tamen nulli alii quam illi famulo in nostra meliust 

Haec igitur consideremus. Pyrgopolynices in Seleuci 
regis usum mercennarios conducit, qui regnum eius tutentur 
(vs. 75 sq., 949 sq.). Seleucum Nicatorem esse in propatulo 
est, nam de serioribus temporibus propterea cogitari nequit, 
quod Ephesus inde ab a. 258 regni Ptolemaeorum urbs erat, 
ei autem Seleucis Antiochisque rivales et inimici semper 
fuerunt. Ergo Alazon post a. 306 , ante a. 281 scripta est. 
Deinde Ephesi latrones Seleuco conduci non potuerunt, donec 
urbs in Demetrii potestate erat, ipse cum eo bellum gerebat. 
Cogitari igitur potest de a. 299, quo Demetrius cum Seleuco 
foedere et affinitato coniunctus contra Ptolemaeum de Coele- 
syria et Phoenicia certavit. Quamquam huic opinioni nescio 
an v. 950 repugnet, quo monemur Seleuci terris bellum illa- 
tum esse vel imminere; nam a. 299 eius milites in Coele- 
syriam ipsi irruperunt, non se defenderunt. Contra cetera 
bene conveniunt. Miles paulo ante Athenas advenerat indeque 
raeretricem abstulerat, cum Demetrii classes in mari Phoe- 
nicio erant; Pleusicles autem magnae rei publicae causa 
Naupactum abierat, ac profecto audimus a. 300 Athenienses 
cum Aetolis foedus inisse et Elateam a Cassandro obsessam 
liberasse*). Haec igitur accurate inter se conveniunt, alio 
ducere videtur v. 950, qui ut fortasse non nimii pendendus 
ita negligi nequit. Accedit aliud. In prooemio docuimus 
graecam fabulam Alazonem inscribi non potuisse, nisi virtus 
dXaCovsia; militum solorum propria facta esset, unde sequitur, 
ut haec persona saepe a novae comoediae poetis adhibita 
fuerit fabulis, cum Militis exemplum conderetur. Comparatis 
ceteris eam complectentibus non multum proficimus, quoniam 
tales certe iam altera saeculi quarti decade actae sunt, veluti 
Menandri Misumenos (cf. frg. 340 K.), ac ne inde quidem 
quicquam potest colligi, quod Pyrgopolynices haud pauca cum 



familia^; sed trimenium nec latine formatum et certe a Plauto non 
scriptum est. Traditam igitur lectionem mutare non ausim, quoniam si 
ad alteram fabulam pertinebat, ille facile potuit oblivisci corrigere. 

*) Ad hunc annum solum pertinere, quae Pausanias I 26, 3, X 18, 7 
tradidit, recte observavit Droysenus II, 241, quem secutus est Niesius 
p. 857. 

Menandreis militibus oommunia habet; id unum certuni *vi- 
detur eum inter posteriores novae coraoediae milites esse 
numerandum. 

Quae cum ita se babeant, ceteros Seleuci annos conside- 
remus. Non probabile duco a. 282 vel 281 intellegi, quo is 
contra Lysimachuin dimicavit Quaraquam non presserim, quod 
Atheniensibus quae tum cum Aetolis res fuerit ignoramus; 
sed Ephesi latrones ut sibi conducerentur Seleucus non poterat 
curare, dum urbs in Lysimachi potestate erat; quamquam 
autem in eo ipso bello ad illum defecit, tamen Pyrgopolynices 
iam aliquantum temporis ibi degisse censendus est. Vix deinde 
opus est monere ei quoque bello v. 950 adyersum esse. Re- 
liquus igitur est a. 287, atque eo Alazonem doctam esse 
profecto veri simillimum est*). Nam hieme a. 288 Demetrius 
Poliorcetes tam ingentes copias coegit, ut bellum contra ceteros 
reges parari neminem fugere potuerit. Tum igitur facile 
Seleucus milites conscribere poterat, qui regnum suum tutaren- 
tur, Ephesus Lysimachi imperio tenebatur cum Seleuco sociati, 
miles vero Pyrgopolynices a. 288 non est quod non Athenas 
venire potuisse censeatur, ubi etsi praesidium Macedonum 
collocatum, Piraeus ab Heraclide duco Demetrii occupatus 
erat, tamen totum Aegaeum mare quiete utebatur. Unum 
tantum incertum est, legatio Atheniensium ad Aetolos. At 
omnino ignotum reliquit prologus, qua de causa Pleusicles 
Naupactum abierit, fortasse iam a. 288 de defectione cogitabatur, 
quamquam Athenienses demum Demetrium ex regno expulsum 
esse certiores facti arma cepisse videntur contra eum. Si 
igitur ex argumento fabulae tempus definimus, optio data est 
inter annos 299 et 287. 

Superest, ut de eis proeliis disputemus, qnae parasitus 
militi in prima scaena vindicat. Ex exemplo attico ea aliquam 
saltem partem translata esse atque ad certa bella spectare vel 
id documento esse videtur, quod triginta Sardianos trucidasse 
dicitur. Pyrgopolynicem iam pridem inter Seleuci milites 



*) Demum aestate a. 287 Demetrium regno Macedonum privatum 
esse Wilamowitzius ostendit Antig. v. Kar. p. 248. 

fuisse ut credamus v. 25 commendare videtur, ubi expeditio In- 
dica commemoratur (sed. cf. supra ad Curculionem), nec non 
tota fabula; at Seleucum cum Sardianis pugnasse neque usquam 
traditum est nec statuere licet ante bellum contra Lysima- 
chum a. 283 inceptum. Fortasse quondam in huius exercitu 
militatus expugnationi urbis a. 302 interfuit, et tum quidem 
Scytholatroniam (v. 43) — ut recte emendavit Geppertus — intelle- 
gimus, quo nomine nempe Scythi inEuropa incolentes significan- 
tur, nam de expeditionibus contra AsiaeScythos factis nihil scimus. 
Sed omnino ignotum est, utrum Scythorum mentionem Plautus 
in exemplari invenerit an de suo addiderit, vocem Scytholatronia 
certe ipse finxit Nec minus incerta res est de centum et 
quinquaginta hominum, quos in Cilicfa, et quingentis, quos in 
Cappadocia miles occidisse narratur, ubi saepius pugnatum est, 
de Macedonibus vero (v. 44) ne id quidem certa ratione 
diiudicare possumus, utrum regis Macedoniae copiae dicautur 
an eae exercitus partes, quas ex Macedoniis militibus com- 
positas omnes reges habebant. Ulud ut statuamus, id quod 
tota loci ratio suadere videtur, nunquam audimus Demetrium, 
ex quo regnum Macedoniae adeptus est, usque ad a. 287 ab 
ullo ceterorum regum proelio victum esse, nec facile cogitaveris 
de Cassandro. Omittamus igitur laborem et ingratum et inuti- 
lem ex his verbis certas res gestas enucleandi. Eeliqui sunt 
vs. 13 sqq., ubi verbis Neptani nepos Antigonus Oonatas 
describi nonnullis visus est. Si hoc concedimus, postulamus, 
ut Antigonus aliquando imperator summus ante a. 287 pugnas 
commiserit; verum enim vero nisi a. 290 exercitui non prae- 
fuit, cum Thebanos devinceret; nura autem statuere licet 
Pyrgopolynicem unquam Macedonum regi fuisse auctoratum? 
Vix deinde opus est, ut moneam in hunc neque nomen 
BojjL^oixajriSr^ cadere neque KXoTojjL^oKopoSoaapyfor^ (quod pro- 
babiliter restituit Eitschelius). Immo si haec verba ex attica 
fabula surapta sunt, quode valde dubito, eisque certus impe- 
rator ridetur, notum eum apud Graecos et singulari virtute 
bellica clarum cogiraur existimare, in voce vero Neptuni nepos 
nihil subtilius quaerendum est Antigono ipsi dubito an nun- 
quam hoc nomen. datum sit, interpretes inde concluserunt, 

quod pater eins Demetrius Neptuni filius appellari solebat 
Qui autem talibus argumentis nititur, nonne ei licet Pyrgo- 
polynicis quoque nomine putare Antigonum cavillari? nam 
ille v. 1265 se Veneris nepotem esse praedicat (cf. vs. 1413 
et 1421), Demetrius autemNeptuni etVeneris filius habebatur. 
Quare haec missa faciamus. Denique cum etiam nomen cam- 
porum CiircuHoniorum — vel quoquo modo scribitur — sine 
dubio a Plauto fictum sit, quid in exemplari fuerit, nos igno- 
remus, dicendum est de Pyrgopolynicis proeliis, seu ipse 
commisit seu alii, nos certiores non fieri. 
Deinde disputemus de 

Truculento. 

Stratophanes miles Babylonius appellatur, quem num e 
Babylonia terra ortum esse statuam me dubitare supra pro- 
fessus sum. Id enim potissimum mihi scrupulum inicit, quod 
asiatici homines certe non crebro illis temporibus in alienorum 
imperatorum exercitibus mercede stipendia meruerunt, nedum 
in attica comoedia inducerentur meretrices atticas depereuntes 
suasque pugnas praedicantes. Stratophanem igitur Graecum 
iudico Babylonis domino auctoratum, qualis iam in Philemonis 
Babylonio descriptus erat. 

Antigoni an Seleuci latro fuerit, ex vs. 90 sq. possemus 
diiudicare, si de Lemno melius edocti essemus. Etenim quo- 
niani Diniarchus cum publico wtperio eo profectus est, sequitur, 
ut insula tum sub Atheniensium potestate fuerit. Certe id 
evenisse scimus a. 306, quo tributa inde Athenas redisse titulus 
atticus nuper inventus docet*); sed iam anteaideni esse 
statuendum, cum fuerint qui post bellum Lamiense insulam 
Atheniensibus ereptam esse contenderent, efficit alter titulus**), 
in quo quamvis mutilo Athenienses quin coniuncti cum Lemniis 
nominentur, vix licet dubitare ***). Haud neglegendum prae- 
terea est Demetrium Poliorcetam a. 307 Imbrum Atheniensibus 



*) Cf. Koehlerus, Mitt. d. Athen. Inst. V p. 268 sqq., Dittenbergerus 
syll. inscr. gr. 130. 

**) C. I. A. II 268. 

***) Vide Koehlerum ad h. 1., Droysenum I p. 81, 

restituisse, ubi Lemni mentio nulla fit (Diod. XX 46), atque 
a. 314 non modo Dionysium Munichiae praefectum , verum 
etiam Demetriuni Phalereum a Cassandro expeditionem eo 
facere iussum esse, ut Lemnienses ab Antigoni societate revo- 
caret (Diod. XIX 60), id quod vix factum esset, nisi insula 
imperio Atheniensium fuisset addicta*); qui quamquam etiam 
aliis Cassandri expeditionibus interfuerunt, tamen sua ipsorum 
classe eos quicquam molitos esse, dum sub huius imperio 
fuerint, probari nequit. Plane incertum est, quando insula eis 
eropta sit. A. 283 Seleucus cleruchos 7rixp6>; smaraToopivoo; 
utco Aoai|xa^oo ou fio'vov s£s{Xsto , dXXa xal td; irdAsis autoT; 
arcsowxsv djxcpoTspa? (Athen. VI 254 f.); etsi igitur etiani tum 
Lemni habitabant, tamen res publica Atheniensium insulam 
non iam possidebat. Id demum paulo post annum 283 denuo 
factum esse nuper A. Wilhelmius in Hermae vol. XXIII p. 
460 sq. demonstravit. Quando autem ante a. 283, quando post 
Lemni imperio privata sit, de ea re cum ne levissimum qui- 
dem testimonii vestigium supersit, nostris opibus discernere 
nequimus. 

Plura docent vs. 531 sq., quos cum alii insiticios arbitrati 
sint et ipse quoque diu de Plautina eorum origine dubitaverim, 
genuinos esse nunc non possum quin assentiar Buechelero 
(in Schoellii pracf. p. XLV). Non satis faciunt quae contra 
oum Ussingius attulit, dummodo ne neglegamus cod. B in 
v. 531 istae ante reginae habere, quod C D sine dubio per 
errorem omiserunt. Restituatur igitur verbum et scribatur: 

Is te dono. Adducc hoc tu istas. Sed istae reginaedomi 

Suaefuere ambae; verum earum patriam ego excidi manif, 

Is te dono**). 
Earum , quod Seyffertum secutus in v. 532 inserui, facile a 
librariis praeteriri potuit propter 6jioiotsXsotov. Quod igitur 
Stratophanos Syriam se expugnasse gloriatur, terra cum nota 



*) Cf. Droysenus II p. 24 et 25. 

**) Bellissime poeta fecit, ut miles ancillas taeterrimas et foedissi- 
mas ut quondam reginas proponeret. Id quoque Plauto vel potius graeco 
auctori quam interpolatori tribuere quivis malet. 

sit*, non dubitabimus, quin verbis eius aliquid veri subsit: 
dicta est occupatio Syriae post puguam apud Ipsum commissam 
a Seleuco facta; nam de serioribus temporibus, quibus Syria 
identidem a Ptolemaeis capta est, cogitari vetat Lemni mentio, 
quam insulam ne post a. 283 quidem diu in Atheniensium 
dicione mansisse recte monuit Wilhelmius 1. 1. Simul cognos- 
cimus Seleuci esse militem Babyloniensein. Qui quoniam 
iam novem mensibus ante Athenis fuisse fingitur, fabula non 
potuit doceri ante a. 299; alter terminus est a. 297, modo 
statuere liceat demum post ver huius anui Demetrium urbem 
aggressum esse. 

Cetera quidem, quae Stratophanes narrat, ad tempus 
fabulae cognoscendum nihil credo facere. Neque enim eis 
assentiri possum, qui*eum res a se gestas praedicare arbitran- 
tur. An re vera in Phrygia se pugnasse indeque pallam 
praedatum esse, ex Arabia tus, ex Ponto amomum *) abstulisse 
potuit gloriari? Immo peregre aut in Asia aut alibi eas res 
coemit, quas quaeque terra optimas ferebat. Sic Phrygiae 
pallae nobiles habebantur, tus Arabicum ubique venibat, 
ancillas quoque mercatus est, quamvis, ut est militis gloriosi 
natura, captas a se esse iactet, servi autem Syri aliis praefere- 
bantur, quia Surorum genus paiientissimum erat (cf. Trin. 542). 

Denique quod Schmitzius Menandri Thaidem, P. Schoellius 
eiusdem Sicyonium a Plauto redditam esse affirmaverunt, vix 
opus est moneam mihi neutrum probari. Hoc Eibbeckius 
(Alazon p. 79 sq.) satis refutavit, illud in sola similitudine 
positum est, quae intercedit inter Thaidis et Phronesii mores 
(cf. R Schoellius, divin. in Truc. p. 16 sqq.). 
Porro gravibus difficultatibus implicamur quaerentes, quando 

Poenulus 

graeca acta sit. Ante omnia dicendum est Plautum non 
unam fabulam, verum duas dimidiatas barbare vertisse. Quod 
omnibus fere viris doctis olim probatum qui refellere studuit 
et actu quarto ante secundum posito rem bene expedire sibi 



*) Assumpsi emendationes Buecheleri. 

visus est GoGtzius (in ind. schol. Jenens. 1883), eum ita 
refutavit Langenus (Plautin. Stud. 1887 p. 188 sqq.), ut vix 
iam quisquam dubitare possit de contaminatione. Idem recte 
statuit priores tres scaenas ad ignotam quandam fabulam per- 
tinere, posteriores duas ad Carchedonium , unde Poenulum 
translatam esse prologus docet. 

Quando autem Carchedonius Athenis docta sit si quaeri- 
mus, solus v. 1272 ansam dat, quo Apellam mortuum esse 
docemur, sed de eius aetate nihil fere constat nisi diadochorum 
tempora eum attigisse. Nihil deinde ex eo consequitnr, quod 
leno Anactorio paulo ante Calydonem transmigrasse fertur,. 
namque haec duo oppida perpetuis bellis inter Acarnanes et 
Aetolos gestis non tangebantur. Praeterea unam novae co- 
moediae fabulam novimus Kapyrfi^vioc, inscriptam, Menandream, 
cuius quod fragmentum nullum Poenulo convenire videtur, 
non nimii fecerim, siquidem magna pars Carchedonii periit. 
Sed res plane incerta. 

Etiam minus firmum iudicium de ea fabula ferri potest, 
quam Plautus Carchedonio admiscuit. Unicum enim vestigium, 
quod ad tempus cognoscendum aliquid valere putaveris, nuflum 
est. V..663 advocati lenoni narrant Collybiscuni vilicum latro- 
nem Spartae fuisse apud regem Attalum indeque, quoniam 
oppidum captum sit, aufugisse. Atque Plauti temporibus 
spectatores non noverant nisi Attalum primnm, qui nunquam 
ibi pugnavit Deinde Spartam si Plautum ex exemplo sump- 
sisse credimus, aut Demetrii expeditio a. 294 aut Antigpni 
a. 285 facta commemoratur, qua de cf. Wilamowitzius Ant. v. 
Kar. p. 258 sq., Niesius p. 387. Atqui a. 294 Sparta non 
capta est, verum Lacedaemoniis ad Eurotam fugatis Demetrius 
de rebus Macedonum certior factus statim recessit, de a. 285 
autem nihil scimus nisi Antigonum rem bene gessisse : urbem 
expugnatam vix credo ullum historicum silentio praeteriturum 
fuisse. Quid quod Spartani, donec Lycurgi institutis utebantur, 
milites mercennarios omnino non videntur habuisse. Statuere 
igitur cogimur Attali et Spartae mentionem a Plauto additamesse*). 



") Eetractationis ab histrionibus factae vestigia in his versibus 

Quaruobrem id fecerit, apparet: respexit ad bellum a. 195*) 
a Flamioino et Eumene cum Nabide urbis tyranno gestum; 
Attalum igitur pro Eumene nominavit**). Denique quaenam 
urbs in exemplari dicta fuerit cum nesciamus, de huius 
fabulae tempore nihil nos expiscari posse profitemur. 
Subsequatur 

Bacchides, 

quam ex Menandri Disexapatonte expressam esse Bitschelius 
(Parerg. p. 405 sqq.) demonstravit Mnesilochus adulescens 
Atheniensis biennio ante Ephesum profectus litteras ad sodalem 
Pistoclerum dedit, ut amicam investigaret, quam miles quidam 
ex Samo Elateam abducturus esset Ac primum quidem suo 
iure miratus est Langenus (Plaut. Stud. p. 111), quod Mnesi- 
lochus biennium a patria afuisse fingitur, quippe cum solius 
pecuniae exigendae causa a patre Ephesum missus sit (vs. 
249 sq.) Quid quod nuper Anspachius in Fleckeis. ann. phil. 



inesse Ostermayerus (de hist. fab. in com. Pl. p. 62) statuit futilibus 
nisus argumentis. 

*) A. 195 dixi, quaniquam alteri quoque contra Nabidem bello 
a. 192 Eumenem interfuisse cdocti sumus titulis Perganienis (cf. Fraen- 
kelius , Inschr. v. Perg. n. 62, 63). Sparta neutra in expeditione vere 
expugnata est ; a. 195 cum Flamininus acccnsis extrcmis urbis aedificiis 
coactus esset recedere, Nabis pacem impetravit, a. 192 Pbilopoemen 
sine caede videtur eam intrasse, ut colligere licet ex Livio XXXY 37, 
1 sqq; qui cum ex Polybio summo Philopoemenis laudatore pendeat, 
huius res bellicas, si quae gestac essent in occupanda Laccdaemonc, 
vix silentio praeterisset. Id igitur nihil valet ; rem conficit v. 524, 
quem ad romanum poetam rcferre nemo dubitabit; nam a. 192 immine- 
bat bellum cum Antiocho, a. 195 Nabide devicto Flamininus Graeciam 
pacaverat eiusque res constituerat. Haud inutile praeterea erit monere 
de altero bello vix cogitari posse propter Aetolorum duccm Nabidis 
interfectorem et huius milites vindices necis. Alitcr censuit Teuifelius 
(Stud. und Charakterist. p. 275) Lacedaemonem a. 189 captam esse 
ratus; sed cf. Fraenkelius 1. 1. p. 49. Igitur Poenulus Plautina acta 
est post primum, ante alterum cum Xabide bellum, puta a. 194. 

**) Eundem errorem admisit Suetonius (rhet. et gramm. 2, p. 100 
Reiff.), cum de Cratete Attali regis legato locutus est. Contrarium 
fecit Iustinus 27,3 Eumcnem pro Attalo nominans. 

a. 1889 p. 355 sqq. eo processit, ut Plautinum hoc inventum 
esse, poetaru Sarsinatem ad certum imperatorem romanura 
biennium peregre versatum adludere, Bacchides non a. 189, 
ut vulgo putabatur, verum demum a. 187 Romae doctam esse 
contenderet. Sed quamvis multis testimoniis ex Romanorura 
historia petitis sententiam suam fulcire studuerit, tamen apud 
Menandrum adulescentem brevius temporis spatium a patria 
afuisse quam apud Plautum aegre mihi persuaserim *). Nam 
si argentum solum inveniundum fuit, quo Nicobulus circum- 
duceretur, quidni poeta fecit, ut paucos tantum dies domo 
abesset? Diutius eum peregre versari non propter senem 
necesse erat, at propter fabulam. Opus erat, ut Mnesilochus 
aliquantum temporis Sami coramoraretur, ubi Bacchidem et 
militem Cleomachum cognosceret, opus erat, ut satis diu 
Ephesi maneret, nam si inde argento exacto statim redisset, 
ijon intellegeremus , qua de causa epistulam ad Pistoclerum 
ruisisset, opus erat, ut Bacchis iam multo antequam Athenas 
adveniret, militi in Samo addicta fuisset; neque enim iam 
argentum habet, quod ei reddat (quamquam id^quidem non 
magni fecerim). Diutius adulescentem domo abesse senis 
ipsius verba v. 237 

nostrum tam diu 
Ibi desidere nec redire filium 
docent et confirmat Chrysalus, qui gaudio reditus elatus vs. 
170 sqq. Athenas et Apollinem salutatur, id quod vix fecisset, 
si paucos dies caruisset patria erili**). Quare gravioribus uti 



*) Quamquam de Bacchidibus Romae acta hic res non est, tamen 
profiteor Anspachium mihi opinionem suam non probasse. Complurium 
versuum, qui optime intelleguntur, si nihil subtilius in eis quaeritur, 
artificiosam et contortam interpretationem excogitare coactus est, veluti 
vs. 1072 sq., 315 sqq. , 321 sqq. Omnino nullum eorum locorum, qui 
historiam romanam illustrare ei videbantur, necessario Menandro abiu- 
dicandum esse concedo et de aliquot ipse Anspachius fassus est. De 
singulis hic non possum disputare. 

**) Hos quoque versus documento esse iudico Bacchides ex fabula 
Menandri civis Atheniensis patriae amantissimi expressam esse, cf. 
Stich. 649 sq., Naucleri frg. 349, Alciphr. II 3. 

debebit argumentis qui iu Menandri qtioque fabula adules- 
centem biennium a patria afuisse negabit. 

Iam Disexapatontis aetatem investigaturis id potissimum 
molestum est, quod nec scimus, qualis miles sit Cleoniachus, 
nec quam ob rem Elateam proficiscatur. Fortasse mercennarios 
conducturus est, fortasse aliud agit. Temporis vestigium Leoni 
visum est inesse in vs. 911 sq. : 

Satin est, si plura ex me audiet hodie mala 
Quam dudivit umquam Clinia ex Demetrio? 
quos in Hermae vol. XVIII p. 559 sic explicuit: Deynetrius 
fortasse Phalereus est, Clinias incertus aliquis, rhetores ambo 
et insigni exemplo in comitio iudiciove alter ab altero conviciis 
profligatus, cum Fritzschius et Toeppelius (de fragm. com. gr. 
quaest. crit. spec. III, progr. Neobr. 1867 p. 9 sqq.) personarum 
ad Alexidis Demetrium vel Philetaerum a Naevio translatam 
pertinentium nomina dici iudicaverint. Demetrium enim in ea 
adulescentem fuisse bene moratum, amicum Cliniae y iuvenis 
luxuriosi, quem ille gravi et benigna adhortatione ad modestiam 
et prudentiam revocare studuerit. Quae opinio non probabilior 
facta est eo, quod Kockius, cuius interpretationem exscripsi 
(Com. Att. II p. 313), Plauti fabularum satis imperitus ei pa- 
tronus exstitit Nolo equidem multus esse in refellendo Fritz- 
schio : falso eum ratiocinatum esse quam certissime ipse locus 
Plautinus docet. Vide emm, quam non is Demetrius, qui in 
Cliniam summa mala ingerat, ei conveniat, qui amicum 
gravi et benigna adhortatione ad teraperantiam revo- 
care studeat; quin Demetrius re vera maledictis et iurgiis 
lacessivit Cliniam, nec dubitari potest, quin Chrysalus Mnesi- 
lochuin vituperaturus ad graviora potius quam minora respe- 
xerit. Deinde illud umquam in v. 912 non licet intellegere 
de fabula semel bisve data. Itaque de Naevii et Alexidis 
Demetrio actum est, illius vero significatam esse non debuit 
statuere Fritzschius, antequam et eius ipsius et actae Bacchi- 
dum aetates considerasset. Quo autem Chrysali versus perti- 
neant, nescio ; nam nec facile cogitaverim de Demetrio comico 
Menandri aequali Cliniae cuidam de pulpito maledicente nec 
Lecrais coniectura valde illa quidem mihi arridens eius modi 

est, ut ea nisus certi quicquam audeam affirmare, antequam 
qualis illo fuerit Clinias exploratum sit. 

Dicemus igitur Disexapatontem Menandri conditam esse, 
cum mare Aegaeum classibus infestis non tenebatur, Athenae, 
Samus, Ephesus pace utebantur, transitus ab Attica in Phocidem 
non praocludebatur. Potuit igitur doceri inde ab a. 316 — nam 
respiciamus opovtot Mnesilochum biennium peregre versatum 
esse — usque ad a. 307; atque fateor id mihi omnium pro- 
babilissimum videri propter Demetrii mentionem, quam non 
posse ad Poliorcetam pertinere nemo infitiabitur, cogitari tamen 
potest etiam de annis 298, 297, 292. 
Plura perspicere sinit 

Epidicus. 

Argumentum in eo versatur, ut Stratippocles adulescens, 
qui paulo ante cum aliis Atheniensibus Thebas ad legionem 
profectus erat, urbe expugnata reversus virginem captivam de 
praeda empturus sit, quod ut efficiatur, Epidicus servus per 
fallaciam a sene argentum aufert. Quaeritur igitur, quaenam 
Thebarum expugnatio dicatur. Atque de a. 334 cogitari ne- 
quit, quoniam tantum aberat, ut Athenienses obsidendae urbi 
interessent, ut contra ei succursuri fuerint, nisi Alexander 
praevenisset. Nec magis fabula ad a. 312 pertinet, quo Pto- 
leraaeus Antigoni dux praesidium macedonicum ex Gadmea 
arce expulit. Nam quamquam veri non dissimile est The- 
banos tum a Cassandri partibus stetisse*), Athenienses autem 
societatis faciendae gratia legatos ad Antigonum miserant, 
tamen neque eos Ptolemaeo auxilia misisse credi potest**) et 



*) Id ut 8tatuam commovent me perpetuae simultates inter The- 
banos et ceteras Boeotiae civitates ab avorum memoria repetitae et per 
totum hoc tempus propagatae, quas tum nondum positas esse facile 
tibi persuadobis, ubi consideraveris Cassandrum paulo ante cum The- 
banis foodus, cum ceteris Boeotis indutias fecissc (Diod. XIX 77) et 
postea Ptolemaeuin Oropum Boeotis reddidisse. Demum a. 294 The- 
bani cum ceteris Boeotis faciunt. 

**) Tenendum enim est eos, qui a legione redisse dicuntur vs. 206, 

Thebas, cum Epidicus docebatur, iam multos annos restitutas 
fuisse inde apparet, quod ibi Philippa filiam postea captam 
peperit (v. 636: natam Thcbis, Epidauri satam). Eestant 
igitur duae expugnationes, altera a. 293 , altera a. 290 facta, 
quarum utraque ut ad hanc fabulam referatur habet quo 
commendetur. 

Demetrius Poliorcetes cum a. 294 e Graecia abisset, ut 
regno Macedonum potiretur, Thebae, quo Lachares profugerat, 
Cleonymum Lacedaemonium cum exercitu advenientem ex- 
ceperant ceterasque Boeotiae civitates commoverant, ut pacem 
paulo ante cum Demetrio conciliatam dirimerent. Qua re 
cognita is initio anni 293 ex Macedonia profectus brevi tem- 
pore et Boeotiam subegit et Thebanos ad deditionem coegit 
atque magna praeda deportata praesidiisque in urbibus collo- 
catis revertit in Macedoniam. Sed cum paulo post in Thra- 
ciam expeditionem faceret, Boeoti denuo defecerunt et ab 
Antigono Gonata ita debellati sunt, ut Thebae solae resisterent 
atque demum a. 290, cum Demetrius acri studio satis diu 
oppugnasset, caperentur (cf. Wilamowitzius Ant. v. Kar. p. 242, 
Niesius p. 366 et 369 sq.). 

Atque ad Epidicum et a. 293 et a. 290 referri posse 
elucet, quoniam iam inde ab a. 294 Athenae praesidio mace- 
donico in Museo collocato sub Demetrii imperio tenebantur*). 
Non attulerim pro anno 293 Athenienses Lachari Thebis ver- 
santi inimicissimos fuisse, nam vix magis favebant ei, qui 
ipsorum urbem antehac liberam militibus suis occupaverat; 
atque ut dicam quod sentio, mihi non probabile videtur eos 
sua sponte auxilia adversus Thebas misisse, verum potius im- 
perante rege Macedonum. Multo gravius est, quod priorem 
Boeotorum seditionem Demetrius Poliorcetes tam brevi tem- 



208, 210 sqq. , non mercennarios esse, quales fere in comoediis indu„ 
cuntur, sed Atheniensium copias (v. 212: filios suos quisque visunt), 
quas civitas ipsa obsidcntibus subsidio miserit ; nam urbe dedita statim 
domum revertuntur. 

*) Hoc recte contra Droysenum ostendit Wilamowitzius 1.1. p. 239. 
Hli assensus est Holmius, Gr. Gesch. IV p. 67. 

3* 

pore oppressit, vix ut ei opus fuerit copiis Athenienium. Contra 
a. 290 Thebae certe complures menses obsidebantur, Demetrii 
autem exercitus relictis in Thessalia contra Pyrrhum decem 
milibus peditum et mille equitibus (Plut Demetr. 40) adeo 
erat debilitatus, ut non facile sufficere posset ad devincendos 
Thebanos. Praeterea si consideraveris multos milites perpetuis 
impetibus contra urbem factis interemptos esse (Plut 1. 1.), eo 
probabilius credes regem ut exercitum suum reficeret Athe- 
nienses auxilia poposcisse. Verum enim vero hanc oppu- 
gnationem in Epidico significatam esse refellere videtur, quod 
Demetrius urbe capta tam leniter Boeotos ultus esse traditur, 
ut Plutarcho teste tredecim viros morte, alios quosdam exilio 
puniret, Diodorum (XXI 14) si sequimur, Thebanos decem, 
ex ceteris Boeotis quattuordecim interfici iuberet; de praeda 
et captivis nihil audimus, diserte de priore expugnatione 

Plutarchus (Demetr. 39) tradidit: c O 8s (scil. Demetrius) xal 

7rpa£a[x£vos tzqXKol yfir^aia soofcsv xts. Quae cum ita sint, 

fateor me haesitare obsidionem anni 293 an 290 in Epidico 
,commemorari censeam. Hanc praetulit Wilamowitzius (in ind. 
schol. Gotting. 1893/4 p. 14) , quia optime ei conveniat aetas 
virginis a. 303 a Periphane Demetrii latrone procreatae. Sed 
id argumentum vix satisfacit, neque enim scimus, quam ob 
reni tumEpidauri fuerit, nec profecto sciamus oportet Nescio 
an non militiae causa, nam adulescens certe, ut colligendum 
est ex vs. 449 sqq. , plane eiusdem generis miles gloriosus 
fuit atque quales fere comoediis adhibebantur qualisque civis 
Atheniensis notus est ex Luciano (dial. meretr. 9) IloAijjLcov 6 
2/rsipieuc IIav8iov(8o; cpuXr^ et ipse 7tXoot«)v ; tales vero uxores 
ducere non solent, antequam a militiis recesserunt. Periphanis 
filius iam ipse stipendia facit Ergo mihi quidem res etiam- 
num est incerta. 

Porro quaerentibus, quando fabula acta sit, non licet pro- 

. gredi ultra a. 287, quo praesidio macedonico ex Museo colli 

eiecto Demetrius Atheniensibus rursus signa intulit; veri 

simile autem mihi videtur eam aut a. 292 aut a. 289 

doctam esse. 

Succedat 

Captivi. 

Singularem huius fabulae inter Flautinas condicionem, 
quam prologi quoque auctor commemoratione dignam existi- 
mavit (vs. 53 sqq.), Brixius (in praef. edit. tert p. 4) eo ex- 
plicare conatus est, ut Plautus mediae comoediae fabulam ver- 
terit, parasiti personam fortasse de suo addiderit. Cui suspi- 
cioni haud minimam partem id favere videtur, quod quae ad 
res romanas spectant tantum non omnia Ergasili verbis con- 
tinentur (cf. E. Herzog in Fleckeis. nov. annall. phil. a. 1876 
p. 363 sqq.). Tamen eum iudicium fefellisse vix est quod 
demonstrem. Non respexit vir alioquin accuratissimus mediae 
comoediae poetas tam non tales fabulas composuisse, qualem 
Captivorum exemplum sibi finxit (dicit „etn reines Familien- 
riihrstikW) , ut contra vix minus acerbiore sale suae aetatis 
homines populos res instituta perstrinxerint quam Eupolis et 
Aristophanes, non reputavit parasiti personam singulari studio 
atque amore ab Antiphane Eubulo Alexide excultam esse, 
non animadvertit denique Plautum omnino servorum ot para- 
sitorum personas liberius tractasse libentiusque eis suos ipsius 
iocos dedisse quam aliis. Inter novae potius comoediae fabulas 
graecum Captivorum exemplum quaerendum esse vel inde 
perspicitur, quod bello ab Aetolis gesto argumentum eius iriti 
non potuit, priusquam Aetoli in rebus graecarum civitatum 
aliquid valere coeperunt, id quod demum Alexandri Magni 
temporibus factum est. Non igitur habemus, quod Ergasili 
personam ab attico exemplo afuisse, id autem ab Antiphane 
vel Anaxandrida conditum esse statuamus. 

Iam vero fabula inde pendet, quod bello inter Aetolos 
et Eleos exorto Aristophon adulescens Aetolus captus est, quem 
ut redimat Hegio pater eius captivos Eleos commercatur. 
Quaeritur, quando illud bellum gestum sit. Atque Aetolos ex 
quo Alexandro Magno mortuo graecae civitates ad libertatem 
recuperandam in arma consurrexerunt, semper videmus eis, 
qui gubernacula regni Macedonum tenebant, Antipatro, Poly- 
perchonti, Cassandro, Demetrio infestos esse et simul atque 

occasio data sit aut his aut horum sociis Acarnanibus signa 
inferre, sed usque ad a. 314 nisi septentrionalis Graeciae 
rebus se non immiscere. Hoc demum anno ad Peloponnesum 
animos adverterunt. Cum enim Polypercho et Aristodemus 
Antigoni dux per biennium eas urbes , quae a Macedonum 
partibus stabant, subigere conarentur, Alexander Polyperchontis 
filius ab Antigono defecit, foedere cum Cassandro pacto Co- 
rinthum et Sicyonem occupavit, Eleis adsumptis Cyllenen op- 
pugnare coepit. Quam ut obsidione liberaret Aristodemus, 
cum copiae suae post Alexandri defectionem non iam suffi- 
cerent, ad Aetolos se contulit ab eisque impetravit, ut secum 
contra Eleos expeditionem facerent. 

Unum obstare videtur, quominus hoc bellum in Captivis 
dici existimemus. Ibi enim res ita describitur, ut t6 xoivov 
to)v AiTo)Xd)v contra Eleos belligerare videatur, cum Diodoro 
teste (XIX 66) Aristodemus Aetolorum milites mercede con- 
duxerit (atfcoc 8s |ASTa toW [AiaOocpopcDV 8iaj3as iv. tt^ AfrtoXia; 
eic t^v nsXo7i(5vvrjaov). Sed ne nimis in hac re offendamus: 
talia non curabant poetae attici, ut luculentum exemplum 
docet Thesauri Menandreae, in qua bellum inter Athenienses 
et Rhodios gestum commemoratur. Accedit, quod aliud Aeto- 
lorum cum Eleis bellum nec traditum est nec facile excogi- 
taveris. Etenim a. 312 cum Ptolemaeus Antigoni dux contra 
Telesphorum proficisceretur , etiamsi Aetoli subvenerint, qua 
de re nihil scimus, tamen non contra Eleos, sed contra illum 
pugnatum est, porro cum adversus Aristotimum tyrannum 
bellum parassent — cuius de tempore nihil certi constat, vide 
Droysenum Epig. I p. 224 sq., Muretum Bull. de corr. hell. IV 
p. 43 sqq. — , hoc occiso priusquam manus consertae sunt 
Eleos foedere atque societate sibi adiunxerunt neque unquam 
deinde contra eos arma ceperunt. Quae cum ita sint, bellum 
a. 314 inter Aristodemum et Alexandrum gestum pro funda- 
mento Captivorum graecum poetam sumpsisse, fabulam ipsam 
uno ex sequentibus annis Athenis actam esse probabile duco, 
pro certo quominus affirmem id impedit, quod de saeculo 
tertio paene nihil scimus; tamen sine ulla dubitatione con- 
tendo eam ante Aristotimi tempora scriptam esse. 



43 
Gonsideretur deinde 

Stichus. 

Translatam eam esse ex Menandri Adelpbis didascalia 
codice Ambrosiano tradita docet, quam cum et Ritschelius 
(Parerg. p. 270) et Studemundus (Comment. Mommsen. p. 782) 
corruptam iudicarent, F. Schoellius (Fl. ann. phil. a. 1879 
p. 44) sanam esse demonstravit collato scholio ad Platonem 
(p. 276), quo edocemur duas Menandri fabulas 'Aoetyof in- 
g criptas fuisse, quarum priorem Plautus, Terentius posteriorem 
verterit; neque hodie quisquam peritus de ea re dubitat, 
quamquam etiam Kockius (Com. Att. III p. 144) et Christius 
(Gesch. d. gr. Litt* p. 270) veterem Ritschelii opinionem suam 
fecerunt. 

Atque Terentianae fabulae exemplum quando actum sit, 
nescimus. Id tantum constat, Athenis tum bellum non immi- 
nuisse, nam Demea rure in urbem venit et rus redit, deinde 
Cyprum pacatam fuisse nec in Aegaeo nec in Lycio mari 
classem hostilem versatam esse, nam leno illo profecturus est, 
ut meretrices vendat et Pamphilae cognatus fingitur virginem 
Miletum abducturus. Poterat igitur haec fabula, quam ut par 
est posterioribus Menandri adnumeramus, a. 302 agi, cum 
Athenae a Demetrio liberatae, Cypri urbes subactae erant, 
mare Aegaeum eius navibus tenebatur, poterat agi inde ab 
a. 300 usque ad a. 297, cum Demetrius in Cilicia et Pboe- 
nicia versabatur necdum Lachari tyranno bellum intulerat, 
poterat denique a. 293 et 292 doceri, cum Athenae a Deme- 
trio, Cyprus a Ptolemaeo captae erant. 

Hoc igitur cum in medio reliquendum sit, ex sola Sticho 
cernamus oportet, quando prior Adelphoe data sit. Ac primum 
quidem cavendum est, ne ex v. 135: 

Vosne latrones et mendicos homines magni penditis? 
concludatur fratres militandi causa in Asiam abisse; id enim 
nec convenit maritis et refellitur vs. 404 sq. : 

Mercurio, qui me in mercimoniis 
Iuvit lucrisque quadruplicavit rem meam. 
Quid latrones sibi velit, nescio, Plauti quidem aetate nihil 

potuit significare nisi milites conducticios , quapropter mihi 
videtur corruptum, nec tamen valeo emendare. Mercaturae 
igitur causa Epignomus et Pamphilippus domo abierunt Sed 
cum hac re non multum proficiamus, alia consideremus testi- 
monia. 

Atque gravissimum est id, quo Epignomus parasitum a 
cena arcet. Legimus vs. 490 sq. : 

At ei oratores sunt popli, summi viri, 

Ambracia veniunt huc legati publice. 
Haec spectatoribus Atheniensibus merito insulsa visa essent, 
nisi re vera, cum Adelphoe docebatur, legatio Ambracia missa 
esset Athenas, id quod vix factum esse putaveris, donec illa 
urbs sub Macedonum potestate erat Atqui ex Plutarcho 
(Pyrrh. 6) scimus Alexandrum Cassandri filium a fratre Anti- 
patro patria privatum, ut regnum Macedoniae acciperet, Pyrrho 
cum alias terras tum tojv &mx77jTa>v iOv&v 'Ajxppaxiav , 'Axap- 
vaviav, 'A|AcpiXo}(tav promisisse, hunc eis statim potitum esse 
(a. 295). Quamquam autem idem Ambraciam sedem regiam 
creavit indeque legatos Athenas mittere potuit, tamen huic 
tempori Stichi exemplar quominus tribuamus cum alia impe- 
diunt tum quod legati oratores populi vocantur. Qua re Adel- 
phos prius scriptam esse statuere cogimur. Atque quando 
Ambracia sub Macedonum dicionem venerit, nusquam traditum 
est A. 317 liberam fuisse equites Ambracienses una cum 
Olympiadis copiis contra Cassandrum pugnantes (Diod. XIX 35) 
evincunt, anno insequente hic Epirum foedere sibi adiunxit 
et Lyciscum ^mjieArjrJjV ajxa xal orpaTrjfJv eo misit (Diod. 
XIX 36). Fortasse igitur iam tum Ambracia Macedoniae 
urbs facta est, magna vero cum probabilitate id affirmare 
possumus de a. 312. Nam ubi primum Alcetas regnum Epiro- 
tarum obtinuit, Lyciscus Acarnaniae praefectus contra eum 
arma movit et castris apud Cassopiam factis, cum Alexander 
et Teucrus filii illius copias cogerent, ipsum profligavit (Diod. 
XIX 88). Quoniam igitur ultra Ambraciam processerat, ante- 
quam cum hostibus manus conseruit, mihi quidem vix credi- 
bile videtur eum hanc urbem bene munitam, si cum Alceta 
fecisset, in itinere praeteriturum fuisse, praesertim cum inde 

ei reditus posset iritercludi *). Iam autem inde ab hoc anoo 
usque ad a. 295 nihil scimus de expeditionibus Macedonum 
in Epirum factis **) ; ' quare veri simillimum ost Ambraciam 
aut a. 312 aut antea regno Macedonum adiunctam esse. Quodsi 
Adelphos ei tempori tribuimus, quo Ambraciotae usque suis 
legibus utebantur, inter primas Menandri fabulas eam factam 
esse sequitur; atque id quidem universa eius condicio et 
argumentum non ita artificiose et subtiliter excogitatum videtur 
commendara 

Sed sunt quae obstent Nam illis ipsis temporibus Anti* 
gonus cum Asandro Asiae domino belluni gerebat classesque 
suas qiiotannis per mare Aegaeum in Graeciam misit atque 
a. 314 Atheniensium quoque viginti naves Lemnum obsidentes 
cepit (Diod. XIX 68). Quamquam autem cives Athenienses 
etiam tum subinde mare transvectos et ab Agathone Asandri 
fratre exceptos esse titulus atticus docet (C. I. A. II 238), 
tamen de mercatoribus , qui triennium in Asia versati sint 
ingensque lucrum fecerint, tanto minus facile cogitaveris, quod 
haec terra perpetuis Ptolemaeum inter et Asandrum pugnis 
adeo acerbe vexata est, ut nulla fere eius regio per tres annos 
Tion tacta esse videatur. Pacis tempora tota Pinacii narratio 
(vs. 375 sqq.) monstrat et nescio quomodo Epignomi verba in 
vs. 402 sqq., qui quod salvus domum revertit, solis Neptuno 
et tempestatibus gratias agit. Ultra a. 317 vero procedere 
nemo audebit, qui Menandrum in primis fabulis raediae co- 
moediae rationem, quod quidem pertinet ad perstringendos 
certos homines, minime aspernatum esse animadverterit 

Denique, id quod summi momenti esse mihi videtur, 
attendamus v. 287: 

Si rex obstabit obviarn, regem ipsum prius pervortito. 



*) Hoc demum anno Amphilochiam et Ambraciam subactas esse 
fortasse inde concludere licet, quod a. 314 Cassander cum foedere cum 
Acarnanibus pacto bellum inferret Aetolis, non per Amphilochiam pro- 
fectus cum sociis se coniunxit, verum ex Thessalia in Aetoliam irrupit. 
Qua via frater eius Philippus a. 313 in Acarnaniam pervenerit, ignoramus. 

**) Unus Pausanias memoriae prodidit (1 11, 5) Cassandrum a. 802 
Pyrrhum q regno expuljsse, Aliter Plutarchus Pyrrh. 4. 

Atque externum quendam regem subaudire quam ineptuin 
sit, neminem fugit, sed ne Atheniensium quidem rex, qui 
sacra rei publicae administrabat, intellegi potest — eum Trin. 
207 dici Ostermayeri est sententia, cf. infra — , nam ubicun- 
que servi aut parasiti currentes obstantibus minitantur, eos 
dicunt, qui in re publica gerenda aliquid valent, demarchos 
comarchos strategos agoranomos. Non igitur fas est cogitare 
nisi de vero rege, qui cumAdelphoe docebatur Athenis fuerit. 
Demetrium Poliorcetam significari elucet. Qui postquam 
a. 307 irs|A7rrfi cp&ivovro; BapyrjXiuivo; (Plut Demetr. 8) Athenas 
profectus Piraeo Munichiaque expugnatis in libertatem vindi- 
cavit cum inauditis honoribus affectus tum regis nomine or- 
natus, totam hiemem ibi degit et a. 306 Dionysiis actis — 
nam in eius honorem Demetria nominata sunt — iussu Anti- 
goni in Cyprum navigavit. Quodsi statuimus Adelphos initio 
anni 306 actam esse, omnia bene se habent. Nam cum Asia 
inde ab a. 312, Athenae vero per totum hoc tempus, si exci- 
pimus brevem Ptolemaei ducis expeditionem a. 312 factam, 
pacis tranquillitate usae sint, facile intellegitur et Epignomum 
Pamphilippumque rem familiarem comedisse (v. 63b) et mer- 
candi causa in Asiam abisse. Demetrius deinde a. 303 et 
302 Athenis fuit, sed de his annis bellum quattuor per annos 
cum Cassandro gestum vetat cogitari. A. 294 iam supra im- 
probavimus. Tenendus igitur est a. 306. 

Accedit, ut sic demum legatio Ambraciotarum apte possit 
explicari. Nam cum Epirotae, ubi primum Demetrius in 
Graecia constitit, rebellione contra Cassandrum facta et Alceta 
interempto Pyrrhum regem recepissent, nonne consentaneum 
est credere hoc ipso tempore Arabraciae quoque cives mace- 
donica potestate sese liberasse, praesertim cum et Epiri regem 
et Aetolos se adiuturos esse possent exspectare? Deinde vel 
per se probabilissimum est Pyrrhum cum Demetrio foedere 
se sociasse, cum paucis annis post e regno expulsus in huius 
castra se contulerit. Vidimus igitur Menandri AdeJphos vix 
ante a. 317 doceri potuisse, vidimus legatos Ambracienses in 
ea commemoratos Athenas nequivisse venire nisi intra annos 
307 et fortasse 302, quo Pyrrhus regno privatus est, vidimus 

urium testimonium certissime ad a. 306 referendum esse: 
quid multa? ego equidem non dubito, quin Ambraciotae tum 
a Cassandro defecerint atque et ipsi Atbenas ad Demetrium 
legatos miserint. 

Tempus fabulae recte enucleatum esse alius Stichi locus 
optime mihi videtur comprobare. Pinacium servus Panegyri 
reditum mariti nuntiaturus ubi ad domum eius substitit, ex- 
clamat v. 290: 

Sed tandem opinor aequiust eram mihi esse supplicem 
Atque oratores mittere ad me donaque ex auro et qua- 

drigas, 
v.293: Ad me adiri et supplicari mi egomet aequom censeo. 
Nbnne his verbis manifeste adluditur ad magnificum Demetrii 
Poliorcetae Athenas iutroitum? Hunc quoque Athenienses 
oratoribus ad portum missis vehementer obsecraverant atque 
in urbem suam arcessiverant (Plut. Demetr. 9: irpsa(3eic 8so- 
[xevoo; a7r£aTsiXov, 10: tuW 'AJhjvauov 8sj(ojxsva)v xai xaXouvTwv) 
nec non ut quadrigis adveheretur curaverant (Plut. L 1. £7100 

TrpwTov a7rs(37] toG> apjxaTos (3a)|AOV Im&sVcss AYjjxrjTpfoo 

KaTai^aToo TcpoayjYtfpsoaav). Haec tam accurate inter se con- 
gruunt, ut spectatorum, qui paucis mensibus post hanc fabu- 
lam videbant, nemini ignotum esse, quo spectarent Pinacii 
verba, neminique risum ea non movere potuerint. 
Deinde disputandum est de 

Menaechmis, 

cuius exemplar quo tempore Athenis doctum sit eo minus 
certum habetur, quod ex argumento fabulae ipso nihil disci- 
mus, unicum vero testimonium ad historiam spectans Plautone 
an graeco poetae tribuendum sit virorum doctorum sententiae 
variant Agitur de vs. 408 sqq.: 

Nm ego te novi Menaechmum } Moscho prognatum patre, 
Qui Syracusis perhibere natus esse in Sicilia, 
Vbi rex Agathocles regnator fuit } et iterum Pintia, 
Tertium Liparo, qui in morte regnum Hieroni tradidit, 
Nunc Eierost? 
Quamquam enim hunc locum plerique noviciorum interpretum 

ex graeco exemplo expressum esse putant, tameh contraria 
opinio multis adhuc ita probari videtur, ut etiam Schwabius 
(in Teuffelii hist. litt. rom. ed. V p. 154) sic iudicet: „Fw> 
die Abfassungszeit (vor J. 539/215) bietet 2, 5, 60 einigen 
AnhalL Jedenfalls sind die Mendchmen eines der fruhesten 
Stikke des Plautus". Quae cum ita sint, tota quaestio denuo 
instituenda est 

Vs. 408 sqq. si Plautus de suo addidit, necessario con- 
cludendum est Menaecbmos eum Romae ante a. 215, quo 
Hiero mortuus est, docuisse. Quaeritur igitur, num iam ante 
a. 215 fabulas dederit. Atque id saltem concedendum est 
argumentis hoc satis idoneis neminem adhuc demonstrasse. 
Immo sic viri docti ratiocinantur : Plautuscum ca. a. 252 natus 
antequam comoedias docuit primum in operis artificum scae- 
nicorum quaestumfecerit, deinde mercaturae incubuerit, postremo 
omni pecunia perdita pistori se locaverit*) et in pistrina Satu- 
rionem et Addictum teste Varrone composuerit, non facile 
potuit minus triginta annos natus, i. e. ante a. 222, comoedias 
edere (cf. e. c. Schanzius in hist. litt rom. § 30). Haec quam 
debili in fundamento exaedificata sint, non est quod osten- 
damus. Atque inde quoque cave nimium concludas, quod 
Cicero (Brut 18,73) memoriac prodidit Plautum a. 199 C. 
Cornelio Q. Minucio coss. iam multas fabulas docuisse; nam 
cum inter hunc annum et eum, quo poeta mortuus est, quin- 
decira intersint, Ciceronis autem locus nequaquam ita comparatus 
sit, ut maiorem comoediarum numerum tertio a. Chr. saeculo 
quam alteri ascribendum esse efficiat, non licet ultra a. 215 
progredi, nisi gravissima argumenta accedunt Atqui solus 
Menaechmorum locus proferri potuit. Aliam igitur ingrediamur 
viam. Eae comoediae Plautinae, quarum tempora aut tradita 
aut certo aliquo modo indagata sunt**), tantum non omnes 
ad alterum a. Chr. saeculum pertinent, Militem Gloriosum et 



*) De kis narratiunculis plane assentior Leoni (Hermes XXIV p. 78). 
**) In quibus non eas numero, quarum aetatem solum Philippeum 
argentum in eis commemoratum definire viris doctis visum est 

Cifetellariani *) solas antea actas esse compertum babemus. 
Deinde animadvertendum est Militem unam inter eas Plauti 
fabulas, quae aetatem tulerunt, lyricis rythmis carere, id quod 
soli histrionum retractationi vel Plauti libidini cuidam tribuere 
desperantis est; primo poetae tempori etiam Asinariam tribuo, 
quae unum canticum continet; confirmatur sententia mea 
prologo huius fabulae, unde Plautum etiam tum maccum vocari 
solitum esse edocemur**). Quamquam autem concedendum 
est Mercatorem quoque post a. 196 doctam (cf. Ladewigius, 
Zeitschr. f. Alt 1841 p. 1085) et Curculionem tantum singula 
cantica quamvis ampla habere, complura Cistellariani ante 
finem alterius belli Punici conditam, tamen considerantibus 
nobis Menaechmis versus et creticos et baccheos multos ad- 
hibitos esse dubium esse vix potest, quin ante a. 215 omnino 
non potuerit doceri. 

Sed redeamus ad vs. 408 sqq. Syracusis dicitur Agathocles 
regnator fuisse, iterum Phintias, tertium Liparo, qui regnum 
moriens Hieroni tradiderit Versus a Plauto ipso additos esse 
vel inde sequi existimatum est, quod nec Phintias nec Liparo 
unquam Syracusanorutn reges fuerint, verum ficta nomina sint 
De quibus deinceps disputandum est Nam ante hos paucos 
annos A. Gerckius in mus. Rhen. vol. XLII p. 267 sqq. prae- 
euntibus aliis re vera eos exstitisse eo probabile reddere 
conatus est, quod Hiero demum a. 270 Syracusanorum imperium 
nanctus sit. Cui ne assentiar id me prohibet, quod omnibus ' 
veterum historicorum testimoniis aut postpositis aut artificiosa 
interpretatione remotis sola rerum tum gestarum — de quibus 
nempe multa incerta sunt — inter se ratione nisus est; nec 
magis mihi sententiam suam probavit qui novissime de his 
temporibus egit Belochius (in Hermae vol. XXVIII p. 481 sqq.). 
Hieronem a. 275 imperium Syracusarum obtinuisse docet 
Polybius I 8, 3 , cuius verba plane perspicua Belochius aliter 
interpretatus explicationem suam quanto protulit confidentius 



*) Cf. v. 200 Us. Prologum ab Auxilio enarratum noli Plauto 
abiudicare. 

**) Pe voce maccus cf. Buechelerus in mus. Ehen. XLI p. 12. 
Prologum Plautinum esse demonstravit Leo in, adnotatione editionis suae 

non tanto certiorem reddidit, docet Pompeius Trogus (Iustin. 
23,4), docet Pausaniae locus (VI 12,2) ab editoribus recte 
suppletus, quem nollem Gerckius sic interpretatus esset: 
^Also muss Hieron bereits einmal mit 82 Jahren Archont 
gewesen sciu"; nam imperio eum unquam privatum esse nec 
traditum est nec credi potest, quin etiam inde a primis magistra- 
tus temporibus maiora eum appetivisse aequales cognoverunt 
Polybio teste (1, 8, 5) ; quod vero Belochius de Pausaniae loco 
protulit, non est nisi mera coniectura, accuratius eum in- 
spicienti multo videbitur probabilius periegetam aut chrono- 
grapho aliquo aut eo historico usum esse, qui ad Olympiorum 
rationem historiam scripserit, fortasse Timaeo. Adde quod 
Zonaras VIII 6 plane consentit cum Iustino et Polybius 
altero loco (VII 8,4) expressis verbis memoriae prodidit eum per 
quinquaginta quattuor annos regem fuisse (errj ydp Ttevr^xovTa 
xal xirrapa (3aotXeuaas '.oierrjpTjae jxev t^ 7raTp£8i tt^v efprjVTjv), 
quem locum a Gerckio et Belochio perperam explicatum esse 
eo magis perspicuum est, quod Polybius paucis versibus ante 
imperatorem Syracusanorum sociorumque a Syracusarum rege 
diserte discreverat (8, 1 7tpa>Tov jxev oV a&Tou xaTexrfjaaTo T"J;v 
2opaxoa(a>v xai Ta>v ao[xjxa)(«)V ap^YjV. 8, 2 xai p/})V oux dico- 
XTe(vas, ou cpuyaBeuaa;, ou XuTrfjoac ou8eva tg>v itoXtTwv, oV aurou 
PaaiXeu; xaT^oTT) twv 2upaxoouuv). Verbis autem en) fdp 
TtevTYjxovTa xai TeTrapa paaiXeuoas non totum tempus, per quod 
imperium obtinuerit, verum id, per quod rex fuerit, dictum 
esse quam certissime arguunt et antecedens enuntiatum: ett 
8e to jjltj [itfvov xTTjaaa&ai ttjv dp/Tjv (scil. ttjv paatXeiav) oStco; 
(scil. oux a7toxTeiva^ , ou cpuya8euaa<; , ou XuTryjoas ou8eva tojv 
ttoXitwv), dXXd xai oiacpuXdfcai tov aoTov Tprf7rov. Ittj ydp xte. 
et sequentia verba: SiecpuXaije 8' auTij> ttjv dpj^v dveittpouXeuTov, 
8ticpoye 8e tov tois u7iepo^aT^ itapeTrcifievov cpdrfvov * Z$ ^e 
iroXXdxi? ImpaXrffievo? aTto&io&ai ttjv 8ovaaTe(av exa>Xu&7) 
xaTa xoivov urco twv 7roXiTuiv*). Prorsus aliter comparatus est 



*) Reussium, qui in Fl. ann. phil. a. 1892 p. 107 Hieronem primtun 
Syracusanorum, deinde sociorum quoque regem factum esse contendit, 
refutavit Belochius p. 483. 

Polyb. XVIII 41, 8 , ad quem locum provocavit Belochius, 
Videmus igitur omnes veteres auctores inter se consentire 
Hieronem a. 275 imperium Syracusarum obtinuisse. Conficit 
rem Zonaras, qui VIII, 6 eum Romanorum consulem Rhegium 
oppugnantem (a. 271) frumento et copiis adiuvisse docet, cuius 
de fide dubitantem Belochium, cum argumenta addiderit nulla, 
non iuvat pluribus refellere; id unum affirmo Zonarae locum 
optime convenire Hieronis consiliis (cf. Polyb. 1 8, 1 : e«><; 
piv oove)(pu>vTo rfl Ttov c Po>[iatu>v aoji[i.aj((a tu>v to 'Pr^tov 
xaTaa/oVccov). 

Haec pro fundamento ei habenda sunt, qui historiam illius 
aetatis illustraturus est. Quamquam concedo inter proelii ad 
Longanum flumen a. 270 commissi et primi belli Punici descrip- 
tionem et apud Polybium et apud Diodorum lacunam apparere ; 
tamen si Qerckius temporum ordinem recte constituit, tantun- 
dem annorum spatium, scil. inde a Pyrrhi ex Sicilia recessu 
usque ad a. 270 , ab historicis praetermissum esse censere 
cogimur. Sin vero difficultates etiam tum remanent, quonam 
iure alterum Polybii testimonium, etiamsi ut Gerckius et 
Belochius fecerunt interpreteris, licet agnoscere, alterum idque 
tot tantorumque veterum scriptorum auctoritate stabilitum im- 
probare? Accedit aliud. Polybio teste Hiero victoria de 
Mamertinis reportata a. 270 Syracusas abiit — sic etiam 
Diodorus XXH 13, 9 — et ab omnibus sociis rex appellatus 
est, Mamertini autem rcporepov |iev eaTepTjpivot ttjs entxouptac; 
ttjs ex to5 c Pr^ioo, TdTe 8s toT? JSfoic 7rpdYp.aatv e7rcatxo'Te<; 
6Xoa)(epu><; oi jiiv eVt Kap^rjoovtou? xaTicpeoyov xat TouTots 
ive^etptCov acpa<; ataotx; xat tyjv axpav, oi oe 7rpo? c Pa>fiatoos 
eirpeapeoov TrapaStodvTec; ttjv rcdXtv xTe. Cur igitur legatos ad 
Romanos mittunt? Forsitan utea oppida, quae Hiero sibi eri- 
puit, recuperent? At suam ipsorum urbem sociis tradituri 
sunt. An suaesalutiscausa? At non obsidentur. Quidigitur? 
Videsne Polybii narrationem ipsam in se aperta lacunae 
vestigia complecti? Legatio mitti non potuit, nisi Messana 
a Syracusanis gravissime opprimebatur nec ulla obsessis alia 
spes salutis relicta erat. Tertium igitur Hieronis contra Mamer- 
tinos bellum statuendum est (cf. etiam Holmius, Ge'sch. Sizil. 

II p. 492), de qiio auctor est Zonaras (8, 8: oi MafispTivoi . .. 
t(5ts 8' u7to 'Ispajvo; TToXiopxoujisvot £irsxaXsaavTo toi>? c PcojAaiou;) 
et in quo cum horum legati Romam missi auxilium ut ferretur 
impetravissent, id ut irritum faceret Hanno Carthaginiensis, 
qui arcem Messanae occupaverat, pacem conciliavit inter eos et 
Hieronem. Quartam expeditionem a. 264 una cum Carthaginien- 
sibus fecit, cum Mamertini C. Claudium in urbem suam 
recepissent et Hannonem ex ea recedere coegissent (Zon. 8, 9; 
Diod. XXII 13,9; XXHI 1, 2). Carthaginienses autem bis 
Messanam a Syracusanis servaverunt obsessam, a. 270 duce 
Hannibale (Diod. XXII 13, 7), a. 265 Hannone. Quamquam 
hanc nominis diversitatem, quae intercedit inter Diodorum et 
Zonaram, forsitan non ita magni momenti esse putaveris, nec 
profecto ego is sum, qui Hannibalis nomen, si apud Livium 
fuit, aut a Dione aut a Zonara per errorem mutari potuisse 
negem; sed non desunt, quae duas Messanae occupationes a 
Carthaginiensibus factas esse suadeant ut censeamus. Diodoro 
teste Mamertini cum exercitum suum apud Mylas devictum 
atque Cium imperatorem occisum esse comperissent, decreverunt 
veniam Hieronis implorare urbemque ei tradere (XXII 13,6: 

sxpivav jas&' ixs-njpia; airavTav T<p paadsT , 7 : jiiXXovTa; 

Ttapa8i8(5vai ty]v 7rdXiv), apud Polybium et Zonaram nihil eius 
modi ; deinde Diodorus narrat Hannibalem sua sponte venisse 
et dissuasisse, ne urbs Hieroni traderetur, Polybium et Zona- 1 
ram si sequimur, Mamertini Carthaginiensium ducem ipsi 
arcessiverunt, praeterea apud iJlum salutem, de qua iam de- 
speraverant, recuperaverunt, Zonara auctore graviter tulerunt 
copias Poenorum in arce sua collocatas. Igitur Diodoreum 
excerptum XXII 13, quod excepta ultima paragrapho procul 
dubio contextam rei expositionem complectitur et integram, 
primam Messanae occupationem tradidit, alteram Polybius et 
Zonaras. Nimirum una difficultas remanet, neque enim certum 
est, quando et quo modo Carthaginienses post a. 270, ante 
a. 265 ex ea recesserint; sed discrepantiae , quas inter Dio- 
dori et Polybii Zonaraeque narrationes intercedunt, tam graves 
sunt, ut diversa eos narrasse mihi quidem negari haud posse 
videatur. 

Explicavi meam de rebus siciliensibus sententiam; quae 
si recta est, et ipsa demonstrat Hieronem iam ante a. 270 
Syracusanorum obtinuisse principatum. Quapropter non licet 
dubitare, quin ipsi Pyrrho successerit Sed ne ante Pyrrhi 
quidem in Siciliam adventum Phintiam ullum aut Liparonem 
Syracusanorum praefectum fuisse facile mihi persuaserim. Etsi 
enim de horum temporum rebus non edocemur nisi Diodori 
librorum XXI et XXII excerptis, tamen ex eis ipsis satis 
certa ratione, nisi fallimur, colligi potest post Agathoclis 
mortem cum Meno urbem aggrederetur (XXI 16,6), statim 
Hicetam iussum esse eam tueri (XXI 18,1), qui non ita 
-multo post tyrannidem usurpavit (XXII 2, 1) et novem per 
annos cum imperium obtinuisset, expulsus est a Thoenone 
(XXII 7, 2). Inter Thoenonem vero Sosistratumque atque 
Pyrrhum locus nullus est aliis principibus (XXII 7, 3 ; 7, 6 ; 
8, 4). Corruit igitur Gerckii de Phintia et Liparone suspicio, 
ficta sunt nomina. 

De eo tantummodo quaeri potest, utrum in attica fabula 
fuerint an demum in romanam inserta sint; atque cum 
tralaticia opinio hoc potius commendet, fateor mihi illud 
multo veri similius videri quam hoc. Primum enim certe 
errant qui Agathoclis et Hieronis nomina romano poetae, 
non graeco, deberi putant. An si Menaechmi re vera Hie- 
rone rege, i. e. paulo ante a. 215 Romae docta esset, 
Plauti interesse potuit reges Syracusanos alterum ab altero 
exceptos spectatoribus enumerare? praesertim cum Hiero iam 
paene sexaginta annos imperium obtineret? Immo ipsa Aga- 
thoclis mentio saepius ab atticis poetis, a romanis nunquam 
quod sciamus facta aperte ostendere mihi videtur eum quidem 
certe ab exemplaris auctore laudatum fuisse; et tum demum 
et principum enarratio et ultima verba qiti in morte regnum 
Hieroni tradidit, nunc Hierost aptam habent explicationem. 
Iam vero num credemus pro Phintia et Liparone veros Syra- 
cusanorum imperatores in graeca fabula nuncupatos fuisse et 
a Plauto deletos proque eis fictos insertos esse? Quam ob 
rem id eum fecisse censeas ? Spectatorum saltem longe minima 
pars de horum temporum rebus quicquam sciebat, ac si quid 

in regum fictione inest ridiculum, suam vim habere potuit 
apud Graecps Agathoclis et Hieronis aequales, minime apud 
Romanos. Praeterea Phintiae et Liparonis nomina sunt bene 
siciliensia, Phintiae adhuc non inventum est nisi aut Siculi 
aut magnae Graeciae incolae, Liparonis ductum est a Lipara, 
ut Gelonis a Gela, Tyndarionis a Tyndaride, Hyblonis ab 
Hybla ; id quod et ipsum multo magis atticum poetam redolet 
quam romanum. Unum tantum obstare videtur, quod mihi 
olim visum est contrarium efficere, Menaechmi responsum 
Haud falsa, mulier, pracdicas; nam primo obtutu non facile 
quisquam sibi persuaserit ingenuum adulescentem, qui Syra- 
cusis natus sit et diu ibi fuerit, tantam rerum patriae suae 
imperitiam prae se tulisse in attica fabula. At ne haereamus 
in eo, historiae depravationem certe admisit, neque enim 
Hiero ab alio imperatore regnum adeptus est. Deinde gratia 
huius loci in agendo posita est, videmus meretricem muliebri 
loquacitate et celeritate multa simul, vera falsa, effundere et 
optime excogitatum putamus, quod Menaecbmus, qui nempe 
Agathoclis et Hieronis nomina certe percepit, reliqua non 
curat tanta verborum mole obstupefactus atque eo maxime 
attonitus, quod se et patriam suam Erotio nota esse videt 
Ergo non solurn Agathoclis et Hieronis, verum etiam Phintiae 
et Liparonis nomina graeco exemplo adhibita fuerunt, et haec 
quidem fortasse ad certorum tum temporis imperatorum nobi- 
lium memoriam accommodata, Phintiae dico Agrigenti tyranni 
et nesciocuius Liparonis nobis ignoti, noti Atheniensibus. 

Haec dummodo concedantur, totus locus coramendare 
videtur, ut Menaechmos ei tempori ascribamus, quo Agathocles 
omnium Atheniensium memoria tenebatur, Hiero non ita diu 
regnabat. Certum igitur terminum annum 269 nacti sumus, 
nec improbabiliter statuere nobis videmur fabulam uno ex 
proxime sequentibus annis actam esse, vix post belli Chremo- 
nidei aut primi Punici initium. 

Iam si cetera consideramus , nihil efficitur eo, quod Me- 
naechmus v. 235 

Histros, Hispanos, Massilienses, Hilurios, 
Mare superum omne Graeciamque exoticam 

Orasque Italicas omnis*) 
circumvectus esse fertur; nam post a. 275 Pyrrho ex Italia 
egresso oranes terrae maribus vicinae otio fruebantur nec 
nisi in mari Adriatico praedones Ulyrii nautis molesti erant. 
Superest igitur, ut res Epidamniensium contemplemur; atque 
hic quoque dicendum est ea, quae veteribus ab auctoribus 
tradita sunt, nihil nos docere. Sed vicissim si fabulae, qua 
de agitur, rationem habemus, symbolam nobis videmur afferre 
posse ad historiae illius temporis notitiara. A. 271 vel 270 
Apolloniates cum legatos Romam mitterent (Liv. epit. 15), 
auxilium a populo Romano petivisse inter omnes hodie 
constat. Eodem enim tempore Alexander Pyrrhi filius bellum 
cum Monunio gerebat Illyriorum rege, qui postquam Gallis 
ex Graecia redeuntibus devictis opes suas ingentem in modum 
auxit, vicinas terras subegit, Epidamnum occupavit, Pyrrho 
Argis occiso facile potuit sperare se Epirotarum quoque regno 
esse potiturum. Qualis illius belli exitus fuerit, traditum non 
est: Alexandrum regno suo non privatum esse inde efficitur, 
quod paucis annis post Acarnaniae parte arrepta expeditionem 
in Macedoniam fecii Epidamnus autem corte a. 230, quo 
societatem iniit cum populo Romano, libera erat; licetne sta- 
tuere iam paulo post annum 270 liberatam esse conciliatai 
inter Alexandrum et Monunium pace? Droysenus de ea re 
dubitavit, sed ni fallor Menaechmorum exemplo comprobatur. 
Modo concedamus poetas atticos res comoediarum suarum 
semper in graecis oppidis posuisse. Sic fabulae aguntur Epi- 
dauri, Calydone, Epbesi, Sicyone, nunquam in barbara urbe. 
An crodes ullum poetam tam ineptum fuisse, ut fabulam, m 
qua graeci homines prodibant, graece sermones instituebant, 
graeco omnia habitu induta fuerant, v. c. Carthagine agi fin- 



*) Hispanos nempe a Plauto ipso additum est. Syracusanorum 
Tarentinorumque naves tum ultra Siciliae et Massiliae oras navigare 
vetitae erant; quomodo autem Carthaginienses eos, quos in suo mari 
offenderant, tractare soliti sint, notum est ex Eratosthene (apud Stra- ' 
bonem 17, 1 p. 802). Demum a. 241 alienis navibus permissum est, ut 
in Hispaniam transveherentur. Plautinum additamentum allitteratio 
quoque monstrat. 

4* 

xerit? Quamquam autem Epidamni quidem Graeci incole- 
bant, tamen inauditum mihi videtur poetas atticos hoc oppi- 
dum comoediis suis adhibuisse, donec Illyriorum copiis tene- 
retur. Hostium vero barbarorum in Menaechmis nec vola 
nec vestigium apparet; immo pace fruentem urbem monstrant 
et quod incolae voluptarii atque potatores maxumi vocantur 
(v. 259) et quod maritus meretricem amat et quod scorta, si 
quis peregrinus in portum advenerit, nomine exquisito ad 
eum dicuntur sese applicare (vs. 340 sqq.). Iam vero quo- 
niam atticum exemplum supra ostendimus primis Hieronis 
regis annis doctum esse , deinde nisi in graecis oppidis res 
comoediis tractatas agi non solitas esse si non demonstravimus 
at admodum veri simile reddidimus, denique si a. 271 inter 
Alexandrum et Monunium Epidamni dominum belligeratum 
est, paucis annis post, scil. belli Chremonidei temporibus, si- 
multates eorum positae fuerunt, summa cum probabilitate con- 
cludemus Epidamnum paulo post a. 270 esse liberatam; for- 
tasse etiam Menaecbmi verbis v. 1005 in pacato oppido 
suam sententiam tribuere possumus et subaudire in oppido 
pacem adepto, non in oppido pace utente; nam illam artiorem 
vim verbi quod est pacatus aliquando unam valuisse negari 
nequit. 

Posidippi fabulam a Plauto expressam esse cum alii tum 
Ladewigius (Philol. I p. 288) doceri existimaverunt nobili illo 
Atbenaei loco saepe tractato (XIV 658 f.), cuius de fide 
cum nunc haud ita pauci dubitent, breviter agamus oportet 
Eo minus vero id inutile iudico, quia eos quoque, qui Athe- 
naeum sequuntur, saepius parum recte video iudicasse de 
coquis Plautinis. Verum dixit unus quantum scio Ussingius. 
En Athenaei verba : ouos yap av eopoi ti; 6jio>v SouXov jxaYsipdv 
xiva sv X(o(jL(pSia ttMjv Trapa IIoo£io(7T7r(p [idv(p. AouXoi 8' 6^o- 
Ttoiot TrapYjMov otto Trpttrcajv MaxsSoWv xts. Num eos COquos, 
qui jxaYeipoi, ab eis, qui 6<}o7coio( nominabantur, discreverit 
epitomator, incertum est, discernendos esse in atticis comoe- 
diis persuasum habeo. Qui aliter censet, aut Athenaeo om- 
nem fidem abrogare, id quod vix prius facere licebit, quam 
quomodo illud docere potuerit apte explicatum erit, aut per- 

multas Plauti et Terentii fabulas ad Posidippum referre co- 
gitur. Namque servi coqui inducuntur in Menaechmis, Aulu- 
laria, Curculione *) , Milite Glorioso, coquorum munere fun- 
guntur servi Toxilus in Persa, Cuamus in Truculento, Syrus 
in Terentii Adelphis, quibus adnumerandus est manipulus 
furum in Eunucho (v. 776). Atque fiayeipoo; eos intellegendos 
puto, qui delicatos atque exquisitos cibos apparabant, quod si 
rectum est, non potuerunt conduci, nisi aut nuptiae fiebant 
ut in Casina et Aulularia aut quis opulentas epulas cum 
amica instruebat ut in Mercatore et Menaechmis; similiter 
res se habet de Pseudolo. Carionem in Milite coquum esse 
non docetur nisi unius scaenae superscriptione , procul dubio 
o^ottoioc est ut Cyamus, nec magis Phaedromi coquum in Cur- 
culione p.a7sipov esse cum Ribbeckio (Rom. Dicht. I p. 125) 
mihi persuaserim, quia ille sane stulte fecisset, si parasiti 
causa cotidiana convivia instituisset, Curculionis vero non 
refert delicate esse, dum multum. Ceteros denique omnes 
o^ottoiouc vocandos esse manifestum est. Eo igitur pervenimus 
disquisitionis, ut 006X00; fiayeipooc in duabus Plautinis fabulis 
inesse cognoscamus, Menaechmis et Aulularia. Atqui huius 
exemplar non Posidippi, sed ut infra demonstrabitur multo 
ante eum compositum est. Quae cum ita sint, licetne illud 
Athenaei utique improbare? Tamquam eum, qui octingentas 
fere se comoedias legisse praedicet, unus ille locus, quo solo 
Congrionem et Anthracem servos esse perspicitur (v. 310), 
non facile praeterire potuerit. Sin autem comicorum grae- 
corum fragmenta inspicimus, quantum quidem ex eis colligi 
potest, Athenaei dictum confirmari videtur, una in Thesauro 
Archedici servum jAa-feipov deprehendimus**). Quod igitur 

*) De liac re dubitari vix potest, siquidem Palinurus eo somniorum 
coniectore uti solet, coquos autem semper ab uno eodemque conduci 
in comoedia inauditum est. 

**) Cf. Frantzius de com. att. prologis (diss. Argent. 1891) p. 66, 
qui quod Athenaei de servis coquis apud Posidippum unum apparenti- 
bus notitiam fluxisse conicit ex prologo Apocleomenes Posidippeae, non 
respexit illius scriptoris consuetudinem omnia quae ex poetis hauserit 
eorum ipsorum versibus comprobantis. Verba supra exscripta clamant 
Athenaeum doctrinam illam suae observationi debere. 

ille bis erravit, non ideo licet in universum de eius fide du- 
bitara Accedit, quod eo tempore, quo Menaechmorum exem- 
plum doctum est, optimi poetae iam omnes fere mortui erant, 
alii, ut Philemo, gravi senectute premebantur, Posidippus, 
quem tertio post Menandrum defunctum anno fabulas edere 
coepisse Suidas auctor est, praeter omnes laude poefica floruit. 
Vertisse Romanorum poetas eius fabulas Gellius II 23'docet. 
Quodsi, ut in prooeraio exposuimus, praestantissimis Graecorum 
poetis comicis Plautinas comoedias vindicare fas est, a sen- 
tentia nostra et propter temporum rationes veri simili et 
Athenaei testimonio confirmata non ante recedemus, quam 
exemplum Menaechmorum non posse Posidippi esse demon- 
stratum erit. 
Hanc fabulam excipiat 

Trinummus, 

quam ad exemplum Thesauri Philemoneae factam esse prologo 
edocemur. Charmides senex in Seleuciam profectus est mer- 
caturae causa et reversus filium corruptum, rem familiarem 
comesam, domum venundatam videt. Unde sequitur, ut quo 
tempore Philemo fabulam scripsit Athenae pacatae fuerint, 
Syria belio non vexata sit. Praeterea nomine Seleuciae non 
urbem a Seleuco Nicatore conditam, verum terram aliquam 
dictam esse inter omnes constat propter v. 845: 

Advenio ex Seleucia, Macedonia, Asia atque Arabia 
atque concedendum est Plautum subaudivisse terram. Minime 
idem certnm est de graeco poeta. Quam enim censes terram 
hunc nominasse ? An 2sXsux(5a ? At vix credibile est id 
nomen provinciae, quod nobis demura ex Posidonio notum 
cst, Athenis in scaena usurpatum esse paulo post ipsam in- 
stitutam provinciam, nec convenit v. 845, ubi cetera terrarum, 
non satrapiarum sunt nomina. 2sAsox(a nulla umquam terra 
nominata est, potuit dici ifj toQ 2sXs6xou, scil. x&poi] se d tamen 
mihi quidem multo videtur probabilius Philemonem 2sXs6xsiav 
oppidum ad Orontem situm nuncupasse, quod inde a primis 
siiis annis notum fuit emporium. Quando conditum sit, ne- 
scimus; ego equidem non dubito, quin paulo post pugnam 

apud Ipsum commissam*), certe conditum est a SeleucoNica- 
tore (cf. Strabo XIV p. 749). Scripsit igitur Philemo Thesau- 
rum compluribus annis post quara Seleucus Syriam occupavit, 
quocum concinit, quod Stasiraus servus ne Lesbonicus aliqnern 
ad regem latrocinatum abiturus sit veretur (v. 722). 

Porro considerandum est, num quid ex v. 207 concludi 
possit: ' 

Sciunt, qnid in aurem rex reginae dixerit**), 
quem pro dittographia insequentis versus habendum esse nego, 
siquidem potius per gradationem ab eo pervenitur ad illud: 
sciunt quod Iuno fabidatast cum Iove. Primo obtuto sub- 
audiveris certum regem Thesaurumque eo tempore conscriptam 
esse credideris, quo Athenae sub Demetrii Poliorcetae dicione 
erant, i. e. inde ab a. 294 usque ad a. 287. Oblocutus est 
Ostermayerus 1. 1. p. 52. Ubicunque enim a graecis scrip- 
toribus rex cum regina coniunctus sit, id ad neminem spectare 
nisi ad apyovta paaiXsa et jtaaiXivvav eius uxorem , versu 
autem, de quo agitur, regem significari reginae praecipientem 
quid quoque in sacro facere necesse sit; atque sic demum 
quandam vim inesse in Megaronidae verbis, quoniam „omnia 
mysteriis obscurata fuerint, ut fieri non potuerit, ut in pu- 
blicum evaderent, quae dixisset paadsu; [3aaiMvvTfl." Profiteor 
Ostermayerum mihi sententiam suam non probasse. Mire 
profecto opinatus est regem sacrorum uxori, quae facienda 
essent, in aurem dicentem significatum esse, quasi fere ad- 



*) Antiochia quoque paulo post illam ipsam pugnam condita est, 
cf. Plut. Demetr. 32. 

**) Plerosque editores secutus sum. Coniunctivi potentialis, quem 
agnoscit Niemeyerus in Brixii editione quarta, hic locum nullum esse 
tota arguit sententiarum ratio; si igitur tenemus quae tradita sunt, 
transitus est in constructione relativa a coniunctivo modo ad indicati- 
vum, cuius varietatis nulla ratio apparct. Iam clausulam versus 207 
cave temptes, flagitatur igitur constructio interrogativa , a qua non 
semel Plautum ad relativam transisse exempla docent a Lorenzio ad 
Most. v. 969 allata. Corruptela antiquissima — nam ad eius demum 
exemplum interpolatio codicis A in v. 208 facta videtur — ni fallor ita 
orta est, ut id olim correcturae causa super quod scriptum (ut fieret 
quid} postea in versum irrepserit. 

fuerint qui verba eius possent audire. ln aurem dixerit 
simplicissimam habet vira : scurrae non solum ea sciunt, quae 
rex cum regina fabulatus est, verura etiam ea, quae iile eo 
consilio ne audirentur reginae insusurravit. Friget praeterea, 
quod famigeratores ea novisse dicuntur, quae ad sacra facienda 
praecepta rex uxori dederit, tamquara ea comperire Athenien- 
sium magni interfuerit; tenendum enim est Megaronidam non 
tam queri, in famigeratoribus scilicet, quod regis dicta sciant, 
quam quod in vulgus efferant. Denique Ostermayerus non 
recte contendit regem sacrorum solum cum regina coniunctum 
inveniri — id quod vel per se admodum veri dissimile est — ; 
Stich. v. 133 Pamphila se et maritum suum pauperes opponit 
regi reginaeque, ubi nemo regem Atheniensium subaudiet, 
Alexis in Crateua (frg. 111) Demetrio Poliorcetae Philam 
adiunxit, quamquam non reginam appellavit, sed 'Acppooirrjv; 
nec dubito quin exempla cumulari possint. Ergo haec argu- 
mentatio non satisfacit. Ac mihi quidem ea loci interpretatio 
omnium maxime placet, ex qua, cum Thesaurus Philemonis 
docebatur, Athenae regi alicui subiectae erant, scil. Demetrio 
Poliorcetae, qui solus Athenis simpliciter rex potuit appellari 
postquam alii quoque imperatores regna instituerunt. Antea 
etiam Philippum Arrhidaeum Athenienses regem vocabant 
(Theophr. char. 8, cf. infra), de cuius temporibus hic ne 
cogitemus prohibet mentio Seleuciae. 

Deinde si quis ex vs. 598 sq.: 

Ibit istac, aliquo, in maxumam malam crucem*), 
Latrocinatum, aut in Asiam aut in Ciliciam 
ibi tum bellum gestum esse collegerit, procul dubio nimium 
concluserit; dixit Stasimus, ut par est, generaliter eas re- 
giones, in quibus miiites conducticii maxime imperatoribus se 
addicere solebant. 

Restat post ea, quao disputavimus, ut terminos, quos intra 
Thesaurus doceri potuorit, artius circumscribamus. In ante- 

*) Sic Leo me docuit interpungendum esse et explicandum: ibit 
islac, i. o. istac regione, extra urbem; aliquo, nescio quo, sed certe in 
perniciom, utpote latrocinatum. 

cedentibus diximus Seleuciam in attica fabula urbem fuisse 
nobis videri, sed sive urbs fuit sive terra, certe fabula scripta 
est post pugnam Ipsiacam , nam inde ab a. 306 (cf. v. 722 : 
aliquem ad regem) usque ad a. 301 non potuerunt mercatores 
Athenienses venire in interiores Asiae regiones. Quodsi su- 
mimus — et sumendum est ex more mercatorum comoediae — 
Charmidem duos vel tres annos a patria afuisse, siquidem Se- 
leucia notum Atheniensibus emporium esse debuit, antequam 
mercatores fingerentur eo proficisci, reiegamur in annum 296 
vel 295 ; sed tum Atbenae a Demetrio obsidebantur. Eaedem 
cum a. 294 captae sint, antea autem Charmides non potuerit 
abire, Philemo fabulam suam post a. 293 scripsit Cui bene 
conveniunt ea, quae de v. 207 disputavimus. Quo si Deme- 
trium Poliorcetam Athenarum dominum et Philam significari 
censebimus, Thesaurum intra annos 292 et 287 doctara esse 
statuemus. 
Porro disputandum est de 

Aulularia, 

cuius tempus ab aliis aliter definitum est. Cum enim Kiess- 
lingius in mus. Rhen. XXIII p. 214, quem secuti sunt Oster- 
mayerus (p. 16), Schusterus (Quo modo Pl. att. exempl. tran- 
stulerit, diss. Gryph. 1884 p. 29), Wilamowitzius (ind. lect 
Gotting. 1893/4 p. 13), post Gallorum in Graeciam invasionem 
exemplum eius compositum esse existimaverit, Ussingius (in 
Addendis editionis vol. II p. 587) et Franckenus (Over het 
origineel van Plautus' Aulularia, Versl. en Mededeel. 1882 
p. 211 sqq.) Menandreum esse ideoque ante a. 291 factum 
contenderunt. Videamus igitur, quibus fundamentis utraque 
sententia nitatur. 

Euclio ubi a foro doraum suam advenit, coquorum ser- 
mone audito aulam auri plenam auferri opinans exclamat 

v. 394: 

Apollo, quaeso, subveni mi atqiie adiuva, 

Confige sagittis fures thensaurarios, 

Cui in re tali iam subvenisti antidhac. 
Sic traditum est, nisi quod pro subvenisti libri subvenit, pro 

tali iam BD talia, I aperta coniectura tali habent De utra- 
que lectione nunc stat iudicium. Recte Kiesslingius contendit 
cui (v. 396) probari non posse, quia non habeat quo apte 
referatur. Ipse cum quia scripsit eoque nisus totum locum 
ad Gallos a. 279 apud Delphos victos spectare suspicatus est, 
coniecturam, si verum dicimus, coniectura eaque nequaquam 
certa fundavit. Sed ut lectionem eius aliquautisper agnosca- 
mus, tamen de significatione, quam enucleasse sibi visus est, 
licet dubitare. Nolo equidem urgere, quod barbari fanum 
Delphicum re vera spoliaverunt*), at locus Plautinus ipse 
aliter comparatus videtur. Euclionis argentum est, quod 
Apollo ut defendat oratur, sicut aliorura quoque opes olim 
tuitus sit. Iam qui illi alii sunt? Graeci? At thesauri Del- 
phici non Graecorum, verum Apollinis erant, suum templum 
ab hostibus defensurus fuit nec aliis subvenit, verum ipse a 
Graecis adiutus est (Paus. X 22, 12: xat 6 Oso; acpa; oux sta 
cpoj-lsTa&ai, <poXa£stv 8s auTo; £Tzrfl*(£kksTo td saoTou. Ot 8s a^t- 
xojAsvot TtjjLtopstv T(j) &s(£ xts.). Noli enim opponere Pausaniam 
descriptionem suam petivisse ex Herodoto (VIII 36 : 6 bk frso'; 
acpsac oox sa xtvslv , cpa? aoTo; txavo; stvat to>v £m>uto'3 Tcpoxa- 
Trjattat): opes in templo Delphico collocatas Apoilinis, non 
Graecorum esse communis omnibus sententia fuit (cf. e. c. 
Thuc. IV 118: nspt os t«jv ^pTjjxaTwv toG> frsou, Isocr. ic. dtvTiS. 
232 Ttov tou Usou /pr^aTajv , Demophilus apud Athen. VI 
232 d : SiravTa Ta tou ftsoQ s$sxd|i.taav, Diod. XVI 60, 2 : cpepsiv 
xaT' IvtauTov T(j> t)s<j> cpopov, XVI 28, 3 : aStouvTs; toik Boio>to6? 
Por^ftslv auToTc ts xat T(j> 0s(j>, 28,4: ot jasv "jfdp sxpivav fiorj&eTv 
T(j> t)s(j>). Deinde Kiesslingii coniectura quia in re tali non 
satis facit totius loci sententiae, siquidem scrupulus, quem tra- 
dita lectio cui iure ac merito ei iniecerat, non diluitur. Guinam 
enim iam antehac Apollo subvenit? Si quia scribimus, illud 
enuntiatum referri nequit nisi ad Euclionem ipsum, sin aliis 
hominibus deus succurrit, postulamus, ut ei dativo aliquo 
indicentur. Quapropter facere non possum, quin Ussingii lec- 
tionem si quoi accipiam. Hoc si recte facio, sententia gene- 



*) Testimonia collegit C. Wachsmuth, Hist. Zeitechr. X. p. 5. 

ralis est nec ad certum quoddam exemplum quadrans, ut 
docent loci graecorum poetarum ab editoribus comparati, 
veluti Soph. O.R. 165, Hom. II. V, 115, Arist. Ach. 405, Thes- 
moph. 1155, Nub. 356. Igitur Euclionis verba in quaestione 
nostra neglegamus. 

Sed iam id Kiesslingii sententiae favere nonnullis visum 
est, quod coqui servi inducuntur, quos nisi a Posidippo nsur- 
patos non esse Athenaei locus supra exscriptus testatur. Cui 
si fidera habemus, sequitur, ut Aululariae exemplum atticum 
non potuerit ante a. 290 doceri*), id quod ad Gallorum tem- 
pora optime convenit. Atque quin coqui re vera servi sint 
quamquam de foro conducti, dubitari neqtiit propter vs. 309 sq.: 
Censen talentam magnum exorari pote 
Ab istoc sene, ut det qui fiamus liberi? 
nollem autem a nescioquo allatus esset v. 458: leye agito 
mecum\ namque Euclio Congrionem servum esse ignorat. 
Deinde supra exposuimus Athenaeo fidem non prorsus abro- 
gandam esse; immo eum Aululariae facile oblivisci potuisse, 
quoniam coquos non liberos esse uno tantum versiculo edoce- 
mur**). Quamobrem Posidippum huius fabulae auctorem esse 
libentissime crederemus, si cetera omnia huic opinioni conve- 
nirent. 

At gravissima obstant. Notus est Choricii Gazensis locus 
(revue de philologie I p. 228), ubi cum aliae personae Menan- 
dreae laudantur tum Iprxptvr^ 6 osoVo; ^ xi tu>v svoov 6 
xotTivo; otxouo f spu>v , quocum interpretes comparaverunt 
Aul. v. 299: 

Quin divom atque hominum clamat continuo fidem, 
De suo tigillo fumus si qua exit foras. 

Quamquam haec similia potius quara eadem esse Ussin- 
gius observavit, cum apud Menandrum fumus ne quid auferat 



*> 



") Posidippum tertio post defunctum Menandrum anno primo fa- 
bulam dedisse Suidas auctor est. De Mcnandri aetate cf. Kaibelius ad 
inscr. Sicil. et Ital. 1184. 

**) Nisi statuimus exemplari attico liberos coquos adhibitos fuisse, 
ut fecit Franckenus 1. 1. p. 215 sq. 

senex vereatur, in Aulularia furaum ipsum exire lamelitetur*), 
quam varietatem Plauti certo consilio an Choricii errori cuidam 
tribuam haereo. Deinde ex comparatis his locis propterea non 
nimium collegerim, quod quantopere graeci poetae praecipue 
comici alter ab altero pependerint nemo nescit, facile igitur 
Posidippus aliive illam senis avari descriptionem a Menandro 
mutuare potuerunt**). 

Gravior videatur alia observatio, quam Franckenus 1. 1. 
fecit. In Theophrasti characteribus 6 fuxpoXoYoc describitur 

oto? 6'|»o)V(ov jxr^sv Trptajxsvoc stasX&stv ; cum igitur Euclio 

in scaena II, 8 a foro adveniat opsonio quippe nimis caro 
non coempto, affinitas inter hunc et Theophrasti locum tanta 
intercedere visa est Franckeno, ut poetam a philosopho ex- 
pressum esse statueret. Hoc si recte fecit — atque mihi quo- 
que olim persuasit, donec melius de ea re iudicare me docuit 
Wilamowitzius — , libenter concedimus auctorem fabulae Me- 
nandrum potius illius discipulum habendum esse quam alium 
quemquam. At sententia virum doctum fefellit. Theophrastus 
librum sumn scripsit, cum bellum inter Polyperchontem regem- 
que etCassandrum aut gerebatur aut paulo ante gestum erat; 
cf. 7r. XofOTT. (8) : oir^sTtat os toutooc cpaaxouv Xsystv , tbc. IIo- 
XoaTisp^wv xal 6 j3aatAst>c [Aa/r^ vsvixtjxs, xat Kaaaav8poc ££a>- 
Ypr^Tat, quae verba Droysenus quod Diad. II p. 82 ad expedi- 
tionem Polyperchontis et Herculis a. 310 inceptam rettulit 
propter sequentia : ouaTu/rjc KaaaavSpoc ! a> Ta'at7ra)poc! dv&ojj/g 
t6 ttjc tu/^;; satis temere iudicavit; Hercules Barsines filius 
numquam ut videtur paadsuc aut nominatus aut agnitus est 
nediim ab Atheniensibus Cassandro subiectis ; deinde ne nimis 
longe ultra Antipatri tempora procedamus, certissime vetant 
verba tc. aAa£. (23): xat 7pajj.fi.aTa 8s stirslv u>c Tcapsaxi Tcapd 
'AvTiTrorcpou xts. Itaque locus supra exscriptus regem significat 
aut Philippum Arrhidaeum aut Alexandrum Roxanes filium 
et pertinet ad Cassandri in Macedoniam expeditionem aut 
eam, quam Diodorus XVIII 75 (cf. Niesius p. 249) aut eam, 
quam XIX, 35, 36 (cf. Niesius p. 252) narrat. Malo illam, 

*) Ligillo pro tigillo noli cum Franckeno scribere. 

**) Sic Ribbeckius Agroikos (Abh. d. sachs. Ges. 1885) p. 21, 

\Utpote in qua Polypercho Arrhidaeum circa se habuerit, cum 
in hac Alexander apud Olyrnpiaderu fuerit. Itaque Theo- 
phrastus Characteres condidit a. 317 vel 316 nec expressit 
Menandrum, quippe qui paulo ante demum coeperit fabulas 
docere. Ex media comoedia unum alterumve exemplum ab 
eo sumptum esse quamquam non is sum qui utique negem, 
tamen in universum certe ad vitae Atheniensium cotidianae 
exempla librum suum composuit, ut docet lepida Hermippi 
narratiuncula apud Athenaeum I 21 a. Novae deinde comoe- 
diae poetae facile exscribere potuerunt Theophrastum. Quae 
cum ita sint, affinitas quae inter Characteres et Aululariam 
intercedit, sic ut Franckenus voluit nequit expediri. Si libe- 
bit, statuas poetam philosophi librum ante oculos habuisse; 
sed mihi quidem similitudo tam levis videtur, ut nihil ex ea 
colligere ausim. 

Ergo unum argumentum, quo nisus Aululariae exemplum 
Menandro ascribas, praebet Choricii locus; quod etsi solum 
per se non sufficit, tamen stare potest propter universam fabu- 
lae indolem, quam unusquisque Menandro dignam esse iudi- 
cabit. Re vera eius esse hanc comoediam non facile poterit 
negari, ubi eius aetate scriptam esse exploratum erit. Et hoc 
quidem priusquam Pranckeni commentatiunculam legi, ex 
ceteris vestigiis, quae in illa insunt, studui expiscari atque 
eo perveni, ut tempus eius angustioribus finibus circumscri- 
bere posse mihi videar. Scaenae III, 5 prior pars Megadori 
secum sermonem complectens fuerunt quibus tota ad romanum 
poetam redire videretur, id quod nec demonstrari potest et 
per se veri dissimillimum est. Concedo vs. 494 sq. et 505 
sqq. a Plauto additos esse, cetera sine dubio graecum ingenium 
redolent. Divites ne a divitibus ducerentur iam Platonem 
(Legg. VI 773 C.) dissuasisse animadvertit Visseringius (quaest. 
Plaut. II p. 101), dotatae uxores in tota comoedia attica ma- 
ritis odio sunt, luxuriam vero mulierum iam in attico exemplo 
descriptam fuisse, quamvis multa assuerit Plautus, sine ulla 
dubitatione contendo propter vs. 503 sq., quos si hic fecisset, 
non moribus praefectum mulierum scripsisset, verum censorem. 
Expressit igitur Yovaixovtf|xov. Iam vero hos versus Athenis 

nullus poeta senem pronuntiantem facere potuit Posidippi 
temporibus, cum magistratus ille Atheniensibus invisus iam 
a. 307 sublatus fuerit. Ergo Auiulariae exemplum Demetrii 
Phalerei Athenarum praefecti aetate doctum est. Eodem re- 
fero, quod v. 107 magister curiae*) pecuniam inter pauperes 
cives divisurus esse fertur, id quod multo facilius opulenta 
beneque administrata re publica fieri potuisse quam cura opes 
eius perpetuis bellis inde ab a. 307 gestis exhaustae erant, 
nemo infitiabitur. 
Porro quaeramus, quando acta sit 

Rudens. 

Per Arcturum, qui prologi vice fungitur, edocemur fabu- 
lam Diphileara Cyrenis agi, aduiescentem Athcniensem ibi 
fidicinam a lenone emisse, hunc autem suadente hospite sce- 
lestissirao Agrigentino navem clam conscendisse, ut in Sici- 
liam veheretur; nam 

ibi esse homines voluptarios 
Dicit, potesse divitem ibi eum fieri**), 
Ibi esse quaestum maxumum meretricibus 
(vs. 54 sqq., cf. 541). Ex his ni fallor colligere possumus 
bella in Sicilia per diadochorum saeculum gesta, cum Diphilus 
fabulam suam conderet, aliquantum temporis composita fuisse, 
nam vix sapienter fecisset Labrax, si eo profectus esset, cum 
aliae insulae partes populatae essent, aliae exercitibus hostili- 
bus premerentur, aliis impetus imminerent, nulla pacis tran- 
quillitate se diutius usuram esse posset exspectare. Immo tum 
quidem facile potuit eum poeta Tarcntum vel aliam in urbem 
fingere navigantem. Relegamur igitur ad seriora Agathoclis 
tempora, quibus non iam de Syracusarum imperio bellabatur 
et Siciliae, verum exteris terris, Bruttiae Lucaniae Corcyrae 



*) Qui significetur , non prorsus certum est. Facilius cogitari 
potest de phratriarcho, si Demetrii aetate Phalerei, quam si post a. 279 
scriptam essc fabulam statuimus (cf. Wilamowitzius , Aristoteles und 
Athen II p. 215). 

**) Sic probabiliter scripsit Seyffertus apud Sonnenscheinium. 

signa inferre coeperat. Ante a. 317 Rudens certe non docta 
est; nam praeterquara quod tum quoque in Sicilia pugna- 
batur, v. 746: 

quid mea refert Athenis natae haec an Thebis sient?*) 
Diphilus scribere non potuit, nisi Thebae dudum redintegratae 
erant. Quamquam priora tempora spectare videtur Stratonici 
citharoedi nobilissimi mentio (v. 932, cf. Athen VIII 348 sqq., 
Ostermayerus 1. 1. p. 60, Wilamowitzius in ind. scbol. Gott. 
1893/4 p. 16); sed ille praesertim Atheniensis etiam multis 
annis post spectatoribus notus esse poterat. 

Porro adtendenda sunt verba , quae Gripus , ubi vidulo 
reperto quae sibi sors futura sit animo cogitat, effundit (vs. 
919 sqq.). Quamquam enim in v. 931 rex nihil aliud signi- 
ficare videtur nisi divitem hominem, id quod et antecedentia 
verba arguunt et totus sententiarum ordo, tamen v. 935 aperte 
docet regna iam exstare et Antigonura Cassandrum Ptolemaeum 
Lysimachurn Agathoclem regum titulos usurpasse; praeterea 
quod Gripus dicit: Oppidam magnum communibo, ei ego urbi 
Gripo indam nomev Monumentum meac famae et factis , non 
videtur Alexandreas illas multas spectare, nam expressis verbis 
addit: ihi regnum magnum instituam, m id quod non convenit 
urbibus ab Alexandro Magno conditis; spectat potius Antigo- 
neam Cassandieam Lysimacheam Amastridem alias. Ergo 
haec quoque dissuadent ne Rudentem ante a. 303, quo Aga- 
thocles totius fere Siciliae dominatum obtinuit, Athenis doctam 
esse statuamus. Vix potuit agi post a. 289, nam tum rursus 
in Sicilia perpetua bella civium sese exceperunt et cum po- 
pularibus et cum barbaris gesta, quibus factum est, ut insula 
paulatim sub Carthaginiensium imperium veniret, donec Syra- 
cusani Pyrrhum auxilio vocaverunt. Hierone autem duce etsi 
Sicilia rursus effloruit, tamen vix statuere licet etiam tum-Di- 
philum fuisse. Admodum igitur probabile arbitror Rudentis 
exemplum doctum esse intra annos 303 et 290. 

Quomodo Diphilus fabulam inscripserit, ignoramus; nam 
Schoellii opinio, qui in mus. Rhen. XLIII p. 298 IHjpav eain 



*) Secutus sum Schoellium. 

nominatam fuisse censet, nobis nequaquam probatur. Satis 
profecto leve est, quod leno a Gripo v. 1303 appellatur: Bi 
te ament eum inraso capitc; hominis caesariati cum stella 
crinita comparatio ne romanos quidem spectatores non valde 
oblectare potuit, non igitur est , cur Diphilus eam praeterisse 
putetur; denique ipsum illud n^pa minime convenit vidulo, 
quem piscator e mari extrahat, nam perae scorteae erant et 
aviatoribusadhibebantur victui adservando, vidulus vero graece 
est xtpwTLov vel xiottj. Nollem autem Schoellius attulisset vs. 
547 sq. et 1313, quorum illi marsuppium in Charmidae pera 
fuisse docent, hic et sequentes Labracis marsuppium pasceolum 
cruminam cantharum alia in vidulo. 

De ceteris Plauti fabulis firmam sententiam quo mious 
possimus proferre, impedit testimoniorum penuria. Primum 
quaeramus de 

Mostellaria. 

Ex Philemonis Phasmate eam expressam esse post Rit- 
schelium docuit Leo in Hermae vol. XVIII p. 561. Deinde 
ansam praebent Tranionis verba v. 775: 

Alexandrum Magnum atque Agathoclem aiunt maxumas 

Duo res gessisse, 
quae nempe aperte monstrant Agathoclem mortuum esse, ne- 
que enim de eius in Africam transitu, ut in Pseudolo, potest 
cogitari, quoniam Tranio addit: 

quid mihi fiet tertio, 

Qui solus facio facinora immortalia? 
i. e. Alexander Magnus et Agathocles maximas atque clarissi- 
mas res gesserunt, immortales ego solus perficio. Phasma 
igitur scripta est post a. 289, quocum congruit, quod in 
v. 1149 rectissime a Leone emendato Philemo non Menandri 
tum defuncti, verum Diphili mentionem facit (quamquam eius 
rei aliae causae excogitari queunt). Potuit fabula doceri 
a. 288 et 287, deinde, siquidem inde ab a. 287 usque ad 
a. 283 Atbenienses cum Antigono bellum gerebant, a. 280 et 
279 et postea usque ad Diphili mortem, cuius tempus igno- 
ramus. 

Transeamus iam ad 

Asinariam, 

quam ex Deniophili cuiusdam Onago translatam esse prologus 
Plautinus docet et hodie omnes excepto Kockio (Com. Att. II 
p. 559) inter se consentiunt. Quando ille fuerit, traditum non 
est; nam qui olim eius vestigium in titulo Piraeensi novae 
comoediae poetarum nomina continente indagasse sibi visus 
est Bergkius, ipse postea suo iure aliter iudicavit (opusc. II 
p. 485, id quod fugit Susemihlium in hist. litt. alex. I p. 262). 
Egomet ut nihilo minus credam Onagum eodem fere tempore 
quo ceteras palliatas compositam esse, id quod vel per se veri 
simillimum est, singularis fabulae inventio me commovet. Senes 
filiis amantibus adversarii ut a servis callidis decipiantur, in 
nova comoedia celeberrimum est, quodsi Demaenetus vs. 78 sq. 
et Libanus vs. 256 sq. ab hac vulgari regula sese recessuros 
esse profitentur, eam iam satis tritam fuisse haud immerito 
concludemus. Adde, quod vs. 68 sqq. ad Menandrei saeculi 
fabulas, spectant, totum vero argumentum sumptum est e vita 
cotidiana. Sed haec fortasse non nimii pendes, multo graviores 
sunt vs. 712 sqq.: 

Si quidem mihi statuam et aram statuis 
Atque ut deo mi hic immolas bovem: nam ego tibi 

Salus sum e. q. s. 
Divinos honores quod servoli sibi poscunt, in eo magna inest 
vis comica, potuisse flagitare antequam re vera homines mor- 
tales deorum instar haberi coepti sunt, praefracte nego. Libanus 
Salutis numen sibi imponit, Swttjps; Ptolemaeus Lagi filius, 
Antigonus Monophthalmus, Demetrius Poliorcetes iam vivi 
appellabantur, ut deum iam Alexandrum Magnum adorabant 
Persae. Res plane similis, verum multo etiam manifestior 
quam quod Pseudolus magna se facinora decere efficere prae- 
dicat, quae post sibi clara et diu clueant: conferas quaeso, quae 
in prooemio exposuimus. 

Iam autem mercator Pellaeus, qui Athenas venit pecuniae 
solvendae causa , et Periphanes dives mercator Rhodius (vs. 
449 sqq.) nibil efficiunt nisi ut Graeciam septentrionalem et 

5 

mare Aegaeum pacata fuisse, cum 'Ova-yffc docebatur, Athe- 
nienses cum Macedonibus bella non gessisse videamus. Atque 
de Demetrii Phalerei Athenarum praefecti temporibus cogitare 
non sinunt 2a>T?jpec, ad quorum exemplum Libanus et Leoni- 
das ut sibi Argyrippus supplicet postulant; itaque scribi po- 
tuit fabula, ex quo Demetrius Macedorjiae regnum adeptus 
est; quocum congruunt quae de Demaeneto et Libano a vul- 
gari comoediarum usu iam nimis trito recedentibus supra ad- 
notavimus. Cum autem nullum aliud testimonium in ea insit, 
plane videtur despeVandum esse de eius aetate certius definienda. 
Subsequatur igitur 

Persa. 

De hac fabula egit Wilamowitzius in ind. schol. Gotting. 
1893/4 p. 13 sqq. et vereor ne rectius quam antea ego 
foeeram. Inde enim egressus eram, quod in attico exemplo 
Saturiqnis filia non ut furtiva, verum ut captiva proposita fuit 
lenoni*) eaque re nisus statueram illud eo tempore doctum 
esse, quo Persae re vera contra Arabes belligeraverint. Cum 
igitur dePersarum regis cum eis beilis nihil sciamus, ut noa 
negaveram de mediae comoediae temporibus posse cogitari, 
ita multo probabilius mihi visum erat poetam expeditionem 
significasse a Demetrio Poliorceta a. 312 **) adversus Naba- 
taeos factam. Sed incertum est, utrum bellum vere gestum 
fabuJae adhibuerit an confictum, nec iara dubito quin hoc 
facere potuerit, praesertim cum procul a Graecia a Persarum 
rege cum vicinis barbaris gestum esse sumeret idque eo con- 
silio, ut deciperetur stultus leno. Deinde ofifensioni mihi fuerat, 
quod non tam rex quam Persae bellare dicuntur, cum Graecus 



*) Cf. Epimetrum. 

**) Niesius p. 299 eam a. 311 factam esse statuit, minus proba- 
biliter quam Droysenus, etsi certo nequeo tempus definire. Seleucidarum 
imperii aetas numerabatur a Kalendis Octobribus anni 312 (cf. Idelerus, 
Chronol. I p. 451) ; igitur ni fallor tunc ipsum Seleucus terras suas re- 
cuperaverat Nicanore devicto, cum Demetrius signa intulit Nabataeis. 
Nicanoris nuntii Antigonum oftenderunt in meridionali Phoenicia com- 
morantem.. 

nemo unquam locutus sit de Persarum, verum de fiaaikivic, 
expeditione; at nescimus an in graeca fabula haec potius 
commemorata fuerit, fortasse regis ipsius addito nomine; pro 
quo Plautum, cum Persa quidam in exemplo suo inductus 
fuerit ex Persia Athenas profectus, facile putabimus substituisse 
nomen Persarum. Deniquo statueram Persiam interiorem 
Asiae partem etiam post Alexandri tempora et Persas Anti- 
goni milites, qui ex hac regione coacti essent, potuisse nun- 
cupari ; sed haec mera coniectura est eaque parum probabilis *). 
•Accedit, ut Athenienses de Demetrii contra Nabataeos expe- 
ditione certiores fieri non potuerint ante ver vel aestatem 
anni 311; cum igitur iam antea Seleucus interiore Asia potitus 
sit, eo minus credibile est milites Antigoni a. 310 Athenis 
Persas esse nominatos. Quae cum ita sint, Wilamowitzio 
assentior Persam mediae comoediae fabulam esse Demosthenica 
aetate scriptam; certore temporis definiendi subsidio destituti 
sumus, quoniam saltatorum Diodori et Hegeae memoria ob- 
litterata est (cf. vs. 824 sqq.). 
Huic fabulae adiungatur 

Amphitruo. 

Argumentum ex nobili de Herculis partu fabula petitum 
est. Fabulares autem res ut Antiphanis potissimum aetatis 
poetis tractabantur , ita ne a nova quidem comoedia alienas 
fuisse docent v. c. Philemonis Palamedes, Diphili Danaides et 
Theseus, Apollodori Amphiaraus. Deinde huic potius generi 
fabulam, de qua agitur, ut ascribamus cum vs. 987 sq. sua- 
dere puto tum quod poeta, quantum quidem perspicere possu- 
mus, soli argumento pertractando operam dedit nec usquam 
res Thebanorum, quas imprimis a comicis Graecorum poetis 
risas esse notum est, perstrinxit. Rem conficit descriptio 
proelii cum Telebois commissi (vs. 202 sqq.), quam nuper 
Wilamowitzius in Euripidis Hercule II p. 242 ad Alexandri 



*) Persac, quibuscum Sclcucus a. 312 conflixit (Diod. XIX 92, 4), 
procul dubio Persidis provinciae incolae fuerunt, qui sub Nicanore fea- 
trapa militaverunt, cf. Diod. XIX 92, 1. 

5* 

Magni rationem proeliandi spectare luculenter exposuit. Quam- 
quam enim et Lorenzius (in praef. ad Pseud. p. 55) et Lan- 
genus (Plaut. Stud. p. 92) eam Plauti potius ingenio forti et 
bellico deberi contenderunt, tamen vs. 256 sqq. iam Schusterus 
1. 1. p. 10 ad atticum exemplum rectissime rettulerat etWila- 
mowitzii de equitum a dextro cornu impetu simplex adnotatio 
tam manifeste vera est, ut omnino inutile videatur adversa- 
riorum opinionem pluribus refellere. Quare non dubitandum 
est , quin Amphitruo novae comoediae fabula sit. Plus ne- 
quimus enucleare. 
Denique de Cistellariae exemplari, quod cum plerisque 

et ipsi Menandreum existimamus (cf. vs. 87 sqq. cum Men. 
frg. 558) , supra pauca adnotavimus , de Philemonis autem 
Emporo et Diphili Clerumenis, ex quibus Plautinae Mer- 
Cator et Casina expressae sunt, omnibus certioribus 
testimoniis sumus destituti. 

In fine huius opusculi uno in conspectu iuvat proponere, 
quae de singularum fabularum, ex quibus Plautinae expressae 
sunt, aetatibus enucleata sunt. Mediae comoediae unaPersa 
est, Demosthenis aetate scripta nescio quo anno, ex ceteris ad 
Demetrii Phalerei Athenarum praefecti tempora certe pertinent 
Pseudolus anno aut 309 aut 308 et Luscii Lanuvini The- 
saurus intra annos 310 et 308 graece scriptae et Aulu- 
laria, cuius aetatem ceteroquin in medio relinquere debui- 
mus, pertinere videntur Curculio a. 310 vel 309 et Bac- 
chides intra annos 316 et 307 doctae. Minus certa res est 
de Captivis, quam paulo post a. 314 conditam esse iudi- 
cavimus. Deinde Stichus a. 306 data est, cum Demetrius 
Poliorcetes Athenis commorabatur, Truculentus nisi falli- 
mur paulo post eversum Antigoni regnum intra annos 299 
et 297, Miles aut a. 299 aut, id quod praetulimus, a. 287, 
Rudens intra annos 303 et 290. De Epidico parum 
certum visum est, utrum de Thebarum expugnatione a. 293 
an a. 290 facta cogitandum sit, scribi potuit inde ab a. 292 
usque ad a. 287; intra eosdem terminog Trinummum con- 
ditam esse statuimus. Tum Mostellaria doceri potuit Di- 
philo superstite aut a. 288 aut a. 287 aut a. 280 et sequen- 

tibus, Asinaria, ex quo Demetrius Poliorcetes regnum 
Macedoniae adeptus est, Poenulus post mortem Apellae 
pictoris. Recentissima ex eis, de quarum temporibus certi 
aliquid statui potest, Menaechmi videtur Hierone Syracu- 
sarum rege nisi falliraur ante primi belli Punici initium 
scripta. Porro quod ad Amphitruonem pertinet, id unum 
certum est, doctam esse fabulam diadochorum aetate, de Ci- 
stellaria, quae Menandrea videtur, Mercatore Philemonea, 
C a s i n a Diphilea , denique de ea comoedia , quam Plautus 
Carchedonio admiscuit, plane nihil potuit enucleari. 

Addendura ad. p. 34: 

Fugerat rae Alexidem quoque Carchedonium condidisse 
Eo magis igitur dubia res de attico Poenuli auctore. 

Epimetrum. 

Wilamowitzius io eommentatioQe, quam compluries supra 
laudavimus, iodici scholarum Gottingensium a. 1893/94 prae- 
missa p. 13 sqq. Persae et Epidici aetates definire studuit, de 
iUius praeterea fabulae compositione primus omnium ita egit, 
ut ratio postulat: secrevit ea, quae ad res romanas, ab eis, 
quae ad graecas spectant, quaesivit, quae exemplaris partes 
Plauto mutandae fuerint, atticam fabulam restituere conatus 
est atticis rebus pro romanis substitutis. Casu factum est, ut 
ego eodem tempore in easdem comoedias inquirerem. Atque 
de Epidico quae expiscatus sum, ubi primum otium erit, publi- 
cabo — magno autem opere dissentio ab eis, qni de eius 
compositione adhuc egerunt — , ad Persam quod attinet, unum 
vitium fugit Wilamowitzium , quod et ipsum a romano poeta 
admissum esse nunc meum est demonstrare. 

Summa argumenti in eo versatur, ut parasiti filia lenoni 
tamquam ex penitissima Arabia abducta venum detur; quaero 
iam, qualem poeta virginem finxerit. Atque primum si epi- 
stulam inspicimus, legimus v. 506: 

Chrysopolim Persae cepere urbem in Arabia 

Plenam bonarum rerum atque antiquom oppidum, 

Ea comportatur pracda, ut fiat auctio 

Publicitus; 
pauto infra v. 520 : 

Iste qui tabellas adfertj adduxit simul 

Forma expetunda liberalem virginem 

Furtivam, abductam ex Arabia penitissuma. 
Haec quanto opere inter se distent in propatuio est. Si virgo 
per praedones ex Arabia abrepta fingebatur, non opus erat 
expeditione Persarum, si Persae bellum gerebant contra Arabes, 
puellam a Sagaristione ut captivam satius fuit proponi. Iilud 
si exemplari attico vindicamus, iure et merito Dordalus deci- 
pitur utpote prae lucri cupiditate omnem pudorem relinquens, 
sin hoc, licitum fecit nec nisi quia leno est ludificatur. Sed 
ex talibus deliberationibus concludere, quid genuinum, quid 

suppositicium sit, nimis periculosum est; leno in comoediis 
semper male tractatur, etiamsi nihil deliquit, ut in Poenuli 
priore parte, itidem leno apud Herodam (mimiamb. 2) metuit 
ne causam perdat. Non plus valet, quod Chrysopolis fictum 
nomen est et excogitatum ad divitias urbis illustrandas ; nam- 
que hoc et atticus et romanus poeta facere potuit; et licet 
hic fecerit, non ideo tota contra Arabes expeditio necessario 
ad eundem referri debet Gravius aliud putes. Num enim 
consentaneum videtur lenonem virginem ingenuam et liberalem 
bello captam meretricem facturum esse ? Nusquam in palliata 
comoedia meretrices comparent, quae captivae coeperint quae- 
stura corpore facere, verura semper aut a praedonibus raptae ut 
in Rudente Poenulo Curculione Eunucho aut expositae ut in 
Cistellaria et Heautontimorumeno. Tamen ob hanc catisam de 
captiva virgine dubitare non ausim , siquidem vendita ne 
meretrix fiat, cautum est a patre. Hanc re vera exemplari 
adhibitam fuisse inde forsitan concluseris, quod furtiva arte 
cohaeret cum emptione sine mancupio facta, quam cum ad 
ius romanum spectet a Plauto additam esse constat Sed ne 
inde quidem per se certi quicquam colligi potest, quoniam 
poeta Umber scrupulos lenoni propter furtivam puellam iam 
in attico exemplari ortos augere poterat suo invento. Nimirum 
contra attuleris dubitationes Dordali non tam eo videri perti- 
nere, quod puella rapta, quam eo, quod sine mancupio emenda 
est, raptas enim, praesertim ex terris transmarinis , saepius a 
lenonibus emi insigni documento sunt Plautinae Rudens Poe- 
nulus Curculio. 

Iamne igitur censebimus virginem et captivam et furti- 
vara graeco Persae exemplo adhibitam fuisse? Res ni fallor 
singulis scaenis accurate consideratis patefiet. In epistula ex- 
peditio contra Arabes facta ob id solum commemoratur, quo 
melius erum Toxili etiam diutius afuturum esse explicetur, id 
quod ut ad argumentura huius fabulae nullo modo pertinet 
— neque enim quisquam reditum Timarchidis exspectat — 
ita forsitan aequo animo patiamur. Virgo ipsa in epistula fur- 
tiva significatur et sic etiam in reliquis huius scaenae versibus 
lenonem cunctantem describentibus ; legimus v. 541 : 

Ne quis vero ex Arabia penitissuma 

Persequatur; 
v. 545: Haecine illa est furtiva virgo?*) 
Iam si totam proximam scaenam inspicimus, furtivae virginis 
nec vola nec vestigium comparet; immo captivam monstrant 
et v. 618: 

Ita pol spero, si parentes facient officium suum, 
quem etsi aperte spectat ad scaenam IV, 9 leno non potuit 
intellegere nisi de muliere bello capta, quandoquidem furtivara 
pater non redemisset, verum si non ipse at per civem ali- 
quem in libertatem vindicasset, et v. 653: 

meus pater, ubi me sciet 

Venisse huc } ipse aderit et me abs te redimet 
etv. 644: Captusne est pater? Non captus, sed quod habuit 7 

perdidit; 
diserte igitur hoc loco respicitur belluin v. 506 laudatum. 
Postea in scaena IV, 7 rursus rapta puella dicitur v. 715 et 
sic quidem, ut Dordalum ad vs. 524 sq. a Plauto additos 
spectare eluceat. Videmus igitur non solura puellam duplici 
ratione in hac fabula descriptam, verum etiam duas eius 
species singulis in scaenis diserte inter se esse separatas. Ita- 
que vel ideo utramque ab attico poeta confictam esse noli 
credere. Iam scaenam IV, 4 ex exemplari expressam esse 
quovis pignore potest sponderi; in se perfecta est atque ab- 
soluta optimeque morata, atticam fabulam redolet vel „tragica 
et Euripidea dictio, quae comparet in omni virginis sermone" 
(cf. Wilamowitzius p. 25), contra scaenae proximae (IV, 3) eas 
partes, de quibus agitur, propter vs. 530 sqq. certe a Plauto 
ipso factos suspicionem movere supra monuimus. Quare non 
dubitandura esse mihi videtur, quin atticus poeta fabulae 
argumentum eius modi fecerit, ut puellam in expeditione Per- 
sarum contra Arabes captam et Athenas advectam esse, ut 
ibi. veniret, Toxilus finxerit. Furtivam cum Plautus adsuit, 
hanc comoediam sane non reddidit meliorera. 



*) Neglexi vs. 530 sqq., qui ad Plautinum additamentum vs. 524 sq. 
pertinent. 

Vita. 

Natus sum Fridericus Albertus Hueffner Forestae Lusar 
torum anno h. s. LXXII die vicesitno mensis Aprilis patre 
Friderico matre Theresia e gente Ruediger, quos adhuc super- 
stites esse valde gaudeo. Fidei addictus sum evangelicae! 
Litterarum elementis imbutus vere anni 81 adii progymnasium 
patriae meae, quod Ferdinandi Zitscheri benignissimi stu- 
diorum meorum fautoris auspiciis florebat et nunc floret Vere 
anni 87 in discipulos gymnasii Gubenensis receptus sum 
directore Hamdorffio, unde biennio post ut studiis philologicis ] 
operam darem Almam Matrem Gottingensem petivi, cuius j 
etiamnum sum civis. Docuerunt me viri doctissimi: 

Bechtel, Baumann, Cohn, Dilthey, Dziatzko, Gercke, Kiel- 
horn, Kluckhohn f, Knoke, Leo, G. E. Mueller, Peipera, ; 
Roethe, Sraend, Sauppe f, Volquardsen, Weiland, Weiss, de 
Wilamowitz - Moellendorff. 

Regii philologorum proseminarii per duo, seminarii per 
quattuor semestria sodalis fui (per duo senior). Ad exercita- 
tiones philologicas Leo et de Wilamowitz, archaeologicas Dil- 
they, historicas Volquardsen, palaeographicas Dziatzko aditum 
mihi benignissime concesserunt. 

Omnibus illis viris, qui me docuerunt, iustas ac debitas 
gratias seraper habebo, quam maximas autem Friderico Leoni 
et Udalrico de Wilamowitz-Moellendorff, quorum ille non 
dedignatus est huius opusculi plagulas corrigendi laborem sus- 
cipere, uterque vero quanta cum benevolentia atque humani- 
tato omnibus in rebus inde a studiorum initiis me et opera 
et consilio adiuverint nisi qui ipse expertus est aestimare 
nequit 

